
Noć na Sv. Brdu 


Bilo je koncem kolovoza, kad smo jednog poslije 
podneva sjedili na vrhu Sv. Brda, odmarali se od 
napora toga dana i nasladjivali širokom panoramom 
okolo nas, Okružuje nas nepregledna pustinja si- 
voga kamenja Velebitskog Gorja, u dugom nizu 
različitih slika, sve jedna zanimivija od druge. 
Ushićeni razgledom neprestano svraćamo poglede 
na Tulove grede, — piramidu do piramide, obelisk 
do obeliska, a oko njih slikovito se izmjenjuju pro- 
planci, široke uvale i gole gromače kamenja sve 
tamo do borove šumice na Močilima i Rujnu. Pod 
nama u vijugastoj pruzi ruše se raspucane hridi u 
klance Male Paklenice, što se usjekla ko nož u te 
goljeti sve do mora, 

Što se sunce više nagibalo k moru, bivao je zrak 
sve mutniji, a sunčani traci palili su živo kroz sivu 
koprenu vlage, što se kupila u zraku i spuštala tiho 
na vrhove Crvenoga Kuka, Buljme, Vaganskoga 
vrha i Badnja, dok je Visočica bila već pokrivena 
sivo modrikastim velom. Novigradsko more, tiho 
kao gorsko jezero, sječe brodić malen poput školjke, 
ostavlja za sobom crnu nit od dima i dugu prugu u 
moru, 


Čim je utonulo sunce sve se užurbalo u tim pla- 
ninama, Sa travnika i visokih duliba gone gorštaci 
u modrim zobuncima i crvenkapama gusta stada 
ovaca u pastirske stanove, a do nas dopiru ko zu- 
janje pćelica tihi zvuci pastirske frule i zvonca 
ovna predvodnika, Nekoliko orlova diglo se sa ku- 
kova Badnja, kruže nad našim glavama, kao da pi- 
taju, što se ova dva božja stvora ugnjezdila u ovoj 
goljeti 1 carstvu samo krilatih stvorova? 

Kad se sunce tiho spustilo daleko u moru, si- 
djemo do uvale, nekih dvije sto metara ispod vrha, 
gdje smo ostavili našu prtljagu i razapeli šator, ve- 
čerali ovčjeg mlijeka i sira škripavca, što smo ga 
putem od pastira zamijenili za šaku duhana, Poslije 
večere sabirali smo pločasto kamenje, da poplo- 
čimo tlo ispod našeg šatora, jer na daleko nismo 
našli pedalj ravne zemlje, ni rukovjet trave, 

Smračilo se i večer je dočekao tajinstveni mrmor 
ove široke prirode oko nas i pod nama, Sve gušća 
koprena spuštala se nad domovinu ovih slikovitih 
idila, Počeo je da struji hladan vjetrić sa Dolaca, 
Badnja ili bog zna sa kojih daljina i svirao večernju 
pjesmu na razapetim žicama našeg šatora, Zrak je 
bivao težak, zasičen vlagom, Uvučemo se u naš 
ležaj i zamotamo u gunjac, a kroz uski otvor našeg 
šatora slali smo misli u beskrajnu tamu zamaglje- 
noga neba, ko da želimo čuti, što je u to doba ondje 
sakriveno. ,.. 

Sporo odmiču dugi časovi. Sve čudniji i tajin- 
stveniji mrmor prolazi vaselenom, mrmor “ajin- 
stvene snage, što pomiče taj svemir, 

— Čini mi se da netko vozi, ko da bi kola štro- 
potala, — prošapne u polusnu moj drug i uvuče 
još dublje glavu u zobunac, 
= Ogledam se kroz otvor šatora, Nigdje nikoga. 
Crna noć i vjetar, hladan, neprijatan, sve jače 
udara u tanke stijene našeg šatora, Gore na nebu 
naglo putuju od juga tamni oblaci. Pogledam na 
sat. Ponoć je još daleko, Svladao me napor toga 
dana i usnem,,, kao da čujem uzburkano, razja- 
reno more, što lomi obale klisurastog Velebita i 
ziba ga na valovima kao školjku, 


Probudio nas obojicu u isti mah daleki bljesak 
na nebu i fićuk sve hladnijega vjetra, Nad našim 
glavama bore se Jug i Sjever, Sve snažniji valovi 
vjetra sad s lijeva, sad s desna udaraju o šator, a 
nebom prolazi tutanj daleke munje. Po malo ritmički 
udara kiša o naš platneni krov, Bože moj, što će 
noćas još biti!l.,, Moj drug kroz zube nešto 
mrmori, sjedne, ne može da spava, pripaljuje si 
cigaretu ,., 

... Pred očima nam užasno zablješti, Stresemo 
se na gvozdeni udarac groma, a po tom sve omrkne, 
Spustio se pljusak kao iz kabla, Munje sijevaju, 
nebo grmi, iz prolomljenih oblaka cure mlazovi 
vode, bjesni sve silnije strašni vjetar, Proljeću nam 
mozgom grozne misli: — Gdje smo ta mi? Što će 
biti s nama ove strašne noći? 


Grčevito i bez riječi držimo rubove našeg šatora, 
a ispod nas curkom curi potočić mrzle kiše, — Zar 
Vi znate, što je to smrtni strah pred tim razornim 


7 


silama svemira, što se urotile protiv dva komarca u 
toj pustinji i osami Velebitskih planina? — Pojmite 
li vi čuvstva dvaju ljudskih stvorova u toj pustinji, 
što bez riječi zure u crnu noć i nemaju pomoći 
odnikale, — prepušteni sami sebi i ovim crnim si- 
lama, što tresu bregovima i hridinama? Dospjeli 
smo u začarani ponor prirode, u kojemu se bore 
elementi, što lome i bacaju ladju usred mora i ki- 
daju klisure sa ovih vrhova, U pandžama smo nekog 
djavla, pomislim u sebi, ne znajući što da radimo 
i što da počnemo... 

Sjedimo u toj paklenoj tami zgureni pod tim 
našim malenim krovom, što nas dijeli od svemira i 
slušamo kucanje svoga srca. Promočili i prozebli 
do kosti, hučemo u prste i čekamo ,..... 
gotovo u rezignaciji radjanje dana u crno- 
sivoj gustoj magli, što nas obuhvatila zadahom 
vlage i studeni. Svega je naokolo nestalo. U silnim 
valovima bure valjala se gusta magla, bacala u vis 
i opet survala u dol udarajući u oštre klisure. Što 
da počnemo? Kuda da odemo? Sati odmiču sporo. 
Ne vidimo ni pet koraka pred sobom, — Eto, — 
sada smo u onom brvnu od magle, što smo ga to- 
liko puta gledali s mora nad Velebitom, — pri- 
mjetim mom drugu, Drugačija je to bura od one u 
Alpama, drugačija je to magla od one na Triglavu! 
Ova je strašnija, teška i mračna, u njezinom se do- 
hvatu sve ledeni, zamrije, propada ,, , 

Moj se drug snuždio, ne odgovara, zlovoljan je. 
Hoću da ga udobrovoljim, zbijam šale, pjevuckam, 
postaje ujedljiv, Razumijem ga. Prikrivam moju te- 

žinu u duši i osjećam s njime, koliko da je i za- 
nimivo, toliko je i neugodno proživljavati ovake do- 
gadjaje daleko od doma, u tim pustim planinama, 
Nema sunca, a magla sjela ovdje da vjekuje, Za- 
ložimo nešto čaja i keksa i žurimo se da spremimo 
stvari i da odemo, Ali kuda? Kuda? Bože moj !... 
Stojimo mučaljivi kraj naših torba i u duhu crtamo 
si smjer puta, što ima da vodi preko klisura i gro- 
mača do Ivinih Vodica. Kud ćemo u toj beznadnoj 


magli 2... Podne je već davno prošlo... 


... Bilo je oko dva sata, kad je magla postajala 
svjetlija, U nas je ušao neki nemir, Neka neodo- 
ljiva težnja, da ostavimo ovo strašno mjesto i da 
odemo bilo kuda, 

— Što je ovo pred nama? — Da to nije Crveni 
Kuk? 

Oko ne može razlučiti u tom bijelom dimu ka- 
mena od magle. Kakovi su to dragulji prosuti oko 
nas po kamenju? Magla se dizala kao avet iz tih 
duliba i gudura, Pomolile se britke stijene Buljme, 
zeleno-sive valovite uvale Dolaca, gudure Pakle- 
nice, Gore, sve same gore i planine, nama poznate 
i opet drage! Borova šuma, prekrasna stara borova 
šuma u Močilima, a pod njima uzburkano more, čiji 
se valovi bijele kao jata galebova. 

Ah! — To je opet krajina idila, domovina pa: 
stira i gorštaka u crvenkapama i modrim zobun- 
cima, što se pomiču za stadom i sviraju u frulu. 

— Žurno naprijed! Nema klonulosti, nema 
umora, Veseli smo i puni čvrste volje, ko da smo 

svu noć mirno prospavali, Ne osjećamo ni jake va- 
love mrzle bure, što siječe taj kristalni uzduh i 
dozivljemo iz sveg grla Pastire, što se kao sitni 
mravi pomiču dulibama, 

— Hojaho! o—o—g lodjekuje sa svih strana... 

Spuštamo se oprezno pod teškim teretom naših 
naprtnjača po mokrom skliskom kamenju na Ivine 
Vodice, Što dublje silazimo u bukovu šumu ispre- 
mješanu borom i omorikom, to dopiru jasniji gla- 
sovi zvonca od ovaca i frule pastira, 

Evo nas na Ivinim Vodicama, kraj zapuštene 
zidane kučice, što ju nekad podigao knez Borelli 
za radnike, što su tražili rudu, Kraj nje maleni 
izvorić svježe vode, što se kap po kap sabire u 
malenoj udubini obloženoj drvom, Tu smo se okre- 
Pili, nakon toliko dana žednje za svježom vodom i 
plazenja po tim vrletima, 

Ovdje nas poslije noćasne bure dočekala veli- 
čanstvena večer, Sa vrhova Klimente dopire do nas 
svježi božanski miris stare borove šume, Oko nas 
prekrasna panorama Velebita, što ga obasjava ve- 
černje sunce od Sv, Brda do Paklenice, Zrcali se 
sav u zlatu Jerkovac, Kom, Novigradsko more, Dal- 
macija i otoci! S našega proplanka gledamo u Mo- 
čila, gdje se stisla tri do četiri pastirska stana 
sa gustim stadom ovaca, što gmižu pasući po 
pašnjacima, 

Divimo se ovoj pjesmi veličanstvenoga kraja, dok 
nas u tom zanosu u malo ne uplaši maleno bosonogo 
čobanče, što nas odnekale opazilo i plačući nam u 
brzo ispripovjedilo, kako se tamo kraj panja tuku 

dva čobana, jedan drugog hoće da utuče zbog ovce, 
Moj je drug držao, da nije uputno da se umješamo 
u te raspre, no mali je tako grčevito sklapao ruke, 
da smo pošli konačno s njime. 

Imali smo što da vidimo! — Dva kršna odrasla 
čobana, drže svaki od njih u desnici kamen i uda- 
raju se njime, Jedan krvari iz nosa, drugome se 
crveni čelo. 

— Zar u tom svetom miru ovih divnih planina 
imade tolike mržnje i jada? Zar u tom idealizmu 
i poeziji tih krasnih krajeva imade toliko niske 
strasti i gorčine! 

Kad nas opaze prenu se, no za čas polete opet 
jedan spram drugoga i nesmiljeno nastave borbu. 
Nastojimo da ih rastavimo i stojeći medju njima, 
kušamo ih saslušati u dugim, beskonačnim razgla- 
banjima njihove raspre. 

,.. Bože moj, i u ovim svetim visinama obnavlja 
se ona vječna tragedija braće —nebraće, Zar i u 
ovom čistom kristalnom zraku, što se dotiče samoga 
neba, zar je i ovdje zakon pravo jačega? Sve se 
evo urotilo protiv našeg planinarskog idealizma i 
elementi prirode i ljudska strast, da utuku u nama 
poeziju ovih krajeva, što ih je naša mašta uzvisi- 
vala do neba... 

Naša je volja ali neslomljiva, naša odvažnost i 
ustrajnost toliko već jaka i otvrdnula, da s manje 
boli u srcu podnašamo tragedije svagdašnjega ži- 
vota oko nas i nepogode prirode, hoćemo da uvje- 
rimo sami sebe, da nema u prirodi zaprijeka, što 

ih ne bi čvrsta ljudska volja i energija savladale 
i za to jedva dočekasmo ranu zoru, da se verući 
niz strme hridi visokih klisura spuštamo u ponore i 
lomivrate Male Paklenice, $dje smo imali novih 
doživljaja i do sada još nevidjenih čuda, što ih 
stvara divlja priroda u tom kraškom gorju. 

— Ko to učini? Koja sila slomi te hridi, te 
klisure? Stojimo i divimo se, kako strme voderine 
u silnim provalijama Male Paklenice odroniše 
ogromno kamenje, što se navaljalo u velike gro- 
mače, što ih bujice na mjestima podrovale, 

Spuštamo se oprezno u provaliju, što biva sve 
uža, a pomažu nam čobani, noseći naše teške torbe 
i sretni što mogu s nami, jer sami ne zalaze u te 
ponore, plašeći se već od djetinjstva najfantastič- 
nijim pričama i o samome djavlu, koji da sjedi 
ovdje u dnu ovih provalija, 

Po okresanim zidinama sudiš kojom snagom 
ovuda navale valovi bujice, što kotrlja ogromno ka- 
menje i nestaje u crnim pukotinama i bezdnima, da 


opet niže na stotine i stotine metara udaljenosti 


izbija na površinu i tako sve dalje, dok je konačno 
nestaje sa površine tog kamenja. Pastiri utrše gdje 
$dje stazu, da se spuste po zabludjelu ovcu i to 
velikim oprezom, jer kažu, da imade ovdje zmija, 
koje jednim ujedom obore i vola, 

Ne nadjosmo nijedne, Sinoćnja ih oluja podavila 
ili zatjerala u duboka kamena duplja, Dodjosmo 
dolje u dno kaosa kamenja i stijena, što se dizale 
visoko nad nama raspucane i oštre naokolo i suza- 
vale u uzane otvore, kroz koje nam se smješilo 

plavetno nebo, Uplašismo divlje golubove, što su u 
jatama udarajući tvrdo krilima u čas preletjeli su- 
novrate od više stotina metara, — jedini živi stvo- 
rovi, što smo ih tog dana ovdje vidjeli, Čitavi vedri 
sunčani dan prolazi nam u veranju tim provalji- 
jama, iz jedne silazeći u drugu, a da ne prodjosmo 
ni četvrt puta Male Paklenice, Pod večer se uspne- 
mo na Močila na konak, a jutrom narednoga dana 
nastavimo put tim romantičnim divljim i pustim 
fjordom, što se usjekao u taj kaos Velebitskog ka- 
menja sve tamo do mora ispod Selina. 

Zimi na vrhu Medvedjaka 


Osebujan brijeg! Čarobna gora Gorskoga Kotara 
i Primorskoga Krša! U visini našeg Sljemena, a po 
veličajnom razgledu sa vrha takmiti se može sa Go- 
licom u Karavankama, Nema u nas planinarskog 
izleta u zimi za vedra i sunčana dana, koji bi ideal- 
nom planinaru naplatio trud i muku tolikim obiljem 
užitka i bezbrojnim nizom krasnih slika u više od 
sto kilometara širokoj panorami brijegova i mora, 
— kao izlet na naš dragi bijeli Medvedjak, Utisci 
s njegovog vrha za jednog sunčanog zimskog dana, 
ostavljaju neizbrisive uspomene u svačijoj duši, 
koja umije da čuvstvuje i da se oduševi, 

... Bilo je vrijeme poklada, a noći vedre i stu- 
dene, jedna krasnija od druge, mame nas u planinu, 
da se otresemo duhe i prašine plesnih dvorana i 
zadimljenih barova, te se naužijemo kristalnog 
zraka, zimskih čara u čistoj prirodi, uz nestrpljivu 
izvedljivost da vidimo, što je u to doba ondje sakri- 
veno, Udružiti u društvance nekoliko drugova istih 
misli, jake volje i iskušane ustrajnosti, što se mogu 
i bez razmišljaja osmjeliti na zimske pute gorskih 
krajeva, nije bilo ni lagano ni uvjek uspješno, Ko- 
načno je spretnim kompromisima uspjelo, da se na 

stanici kod noćnog vlaka skupilo društvance od triju 
planinara, kojima se pridružila i sestra jednoga od 
njih, dakako sa svojim zaručnikom,  prokuristom 
jednog zavoda, Zapravo je uspjelo njoj, — toj tem- 
peramentnoj crnooki, zabavnoj i duhovitoj družici, 
— složiti srodne duše i osmjeliti svog zaručnika, 
da ju prati na toj prvoj njezinoj zimskoj turi. — 
Tog dobrodušnog čovjeka, koji je pokorno radio 
sve i jeo sve, što mu zaručnica nudila i po nešto 
širem obujmu njegove vanjštine sudio si, da se rado 
podaje čuvstvu odmaranja, Za njega je bio ovaj 
pohod u to doba znatan dogodjaj, a već sama po- 
misao na noćnu vožnju bila mu je odvratna i ne- 
prijatna, jer je u životu vazda jeo, radio i spavao 
sve u svoje vrijeme, — Kuda će? I zašto? Krzmao 
je i saljetavao pitanjima, ali sve to nije ništa 
hasnilo, jer je u njezinom prijatnome smiješku i 
nepomičnom pogledu bilo mnogo i drske odluč- 
nosti, baš kao da ga više i ne čuje. 

... Vlak prepun putnika, sve se gura laktovima. 
Tijesno je, smradno i zadušljivo, Ulaze bukom 
šumski radnici, garavih obraza i crnih ruku, vrzu se 
punim vrečama lonaca, zdjela, kotlova, užeta i pila. 
Viču, dozivlju, pale lule, razgovaraju, pljuckaju i 
po malo piju. Vlak odmiče sporo, naslanjaš glavu, 
spavati se neda, Kroz prozore vlaka, išaranima le- 
denim ružama svijetli mjesec i po sjenama, što su 
brzo izmicale ispred očiju mrzlovoljastih putnika, 
sudili su, da putuju gorskim krajem gustih šuma i 
brežuljaka, pokrivenih snijegom. Vlak sopti uzbrdo, 


Siječe brda, klance, šume, ulazi u tunele i opet 

usopljen bukom izadje, Nama je duga, teška noć. 
Prokuristu-zaručniku strašna noć u tom gnjilom 
zraku lula i kapule, ne može ni da razgovara ni da 
drijema, Ispod njegovoga mrka pogleda uzburkalo 
se srce i ujedljivo se obraća na pojedinca: — Vi 
shvaćate, što hoću da pitam? — Da li će nam taj 


čuveni Medvedjak stostruko naplatiti ovu strašnu 


noć? Ogorčivalo ga, što ostali, pa ni sama družica 
ne slute njegovu tešku muku neispavane noći. Sve 
do jutra mučio je svoj duh i misleći suviše na svoje 
zdravlje, griskao ko za inat podjednako kolačiće i 
slatkiše, ispijao češće koju čašicu rakije i uzdisao 
kako je nesnosno i vruće, ,. 

Jaki žvižduk parostroja zareže u bistrinu gorskog 
kraja i zimskog jutra, što je svitalo. Vlak stane na 
Liču, Silazimo brzo iz tog smrada i noćne vlage, za- 
gazimo u visoki snijeg, i drhćemo od studeni, Drhće 
ugojeni prokurista i družica i cvokoću zubima. A 
kad za čas izmače ispred očiju naš vlak, začudjeno 
se svi ogledavaju po tom gorskom kraju, što mu 
zima posvema izmjenila lice ljetnih i proljetnih 
šuma, hridi i klisura, što iz njih proviruju. Osam- 
ljenost i tišina. Nigdje kuće ni naselja, osim zidane 
stanice na rubu duboke šumske uvale. pritisnuta pod 
težinom snijega tužno se snuždila, U nju ulazi jedini 
živi stvor, željeznički stražar u bundi, svjetiljkom 
u ruci, Sa sjevera zatvorena Crnim vrhom, što mu 
u dnu podrezali pećine, da bude mjesta za prolaz 
vlaka, Sa istoka visoki Kobiljak sa gustim omori- 
kama kao igle na poledjini ježa, a iz utrobe se toga 
brijega dimi, jer je čas prije projurio iz tunela vlak, 

ALJAŽEV DOM ITRIGLAV SA SJEVERNOM STIJENOM 








Desno tamo Veliki i Mali Štrbac, a pred nama 
ravno bijeli Medvedjak! 

Zamrlo je soptanje vlaka, zašutilo društvance, 
nas trojica i družica jedva dočekasmo čas, da se 
spuštamo niz pusti snijeg i bodrimo ozlovoljenoga 
prokuristu, što rezignirano koraca za društvancem i 
hoće bilo kuda da se vrati, samo ne u tu pustinju 
od snijega i u te neprohodne šume, gdje nema živog 
stvora, već ta jedina i osamljena stanica ko u ro- 
manima Dostojevskoga i Korolenka, 


U crnoj šumi tama, guste snijegom pokrivene 
krošnje visokih omorika i jela zastrle nam poglede 
u nebo i ono nekoliko rastrganih jaganjaca, što je 
plovilo po njemu, Zapirio je gdjekad tihi mlaz stu- 
denog vjetra, zanjihao pod teškim snijegom zavi- 
nutu granu omorike i jele i ko da čuješ kako zuji 
jutarnja glazba šumskog kraja od visoke omorike i 
jele do širokoga bora, izmedju litica i klisura, što se 
bijele u tim crnim šumama. Tamo daleko za Bito- 
rajem i Viševicom zarumenilo se nebo, a mjedeni 
sunčani traci udarili u beskrajnost, Noć je bježala 
pred tim šumom šuma, pred silnim tracima poro- 
djenog sunca |.., 

Drhćemo od zime, hučemo u prste, potcikujemo 
od veselja, što sve jače zahvaća svu našu nutrinju 
do neobuzdane obijesti. Spuštamo se i valjamo po 
visokom snijegu odmah ispod stanice u duboku gu- 
duru i šumu, kuda vodi smjer našeg puta, 


Naša radost i svježost, što se jednim mahom 
vraća iza nespavane noći, sugestivno djeluje na 

jadnog druga, što nas mukom slijedi u teškom znoju 
svoga lica i ne vidi ljepote čarobnoga kraja. Ne za- 
nima ga, što u duhu pratimo pod snijegom uzani 
puteljak i vozni šumski put, što ljeti vodi uzbrdice 
iz te gudure smjerom pod sam Medvedjak, izmedju 
drveća i golog krša, uz grmečke kupina i ljeskovine, 
po mekanoj travi izmedju kamenja, u kojoj se korak 
gubi mekše nego po ikojem ćilimu, Sve je to sada 
zasuto snijegom, Dvojica i družica odmičemo na- 
prijed, dvojica zaostaju i pomažu jedan drugome 
izvlačiti se iz snježnih zapuha, Zaostaje prokurista, 
uzdiše, sopti kao stroj i ne razumije poeziju ovog 
kraja u bolnom iščekivanju, kad će jednom da iza- 
dje iz tog križnog puta, da ugleda taj čuveni Med- 


vedjak i more s njegovoga vrha, 


Vjetar piri i ujeda za lica, magla svjetlija i 
bljedja, nestaje po malo šume, Stanemo hvatajući 
daha na onoj istoj livadici pod Medvedjakom, na 
kojoj i ljeti zastajemo, da se napijemo mirisa buj- 
nog gorskog cvijeća i da razgledamo prekrasnu pa- 
noramu gorskog kraja, što se otvorila naokolo, Pred 
nama na dohvat ruke u hermelinskom krznu ču- 
njasti vrhunac Medvedjaka, što mu ledom i snije- 
gom zalivene škrape i gromade suroga kamenja 
obasjao ruj jutarnjega sunca, Pod nama u dubokim 
gudurama ostale su guste šume okićene bijelim vi- 
jencima., 


Zdravo prekrasne planine i hridi, što se iz njih 
pomaljujete! Nosimo vam jutarnji pozdrav mladih 
planinara! Hoja—ho—o—o! odjekuje sa svih strana 

i opet ništa. Nigdje nikoga, Nema tu ni ptice, ni 
zvijeri, ni vuka ne izmamismo iz šume, Tek na ma- 
hove duboko dolje sa stanice javlja se uplašeno 
pseto, što nije vično u toj visini, da vidi zimi živog 
stvora, Rasplamsala se u nas silna volja, čeznuće, 
strast, oduševljenje, stišćeš zube, skupljaš snagu i 
u divljim skokovima veremo se po zaledjenom ka- 
menju i zapusima snijega na vrh našeg dragog 
Medvedjaka. I naš drug kad vidje ovaj sveti kraj i 
osjeti, da je najteži dio svoga puta ipak sretno pr- 
teči se prevalio, uvjeren ko nikad prije u skrivenu 
snagu ljudskoga tijela, još nikad u njemu neisku- 
šanu, obasjalo mu sunce nasmijano lice i počeo je 
da čuti krasotu i pjesmu gorskog kraja i da se pre- 
poradja. Počeo je da bez oklijevanja, uz istu muku, 
znoj i napor tijela slijedi naše stope osjećajući, da 
samo jaka volja vuče i nas kroz taj križni put, 
Natječemo se ko će prvi stići na liticu na vrhu i 
kad stignu prvi, skinu instinktivno klobuke i uz- 
dignutih ruku viču iz sveg grla u ekstazi udivljenja 
i zanosa: — More! — More! — Učka! — Risnjak! 
— Kamenjak! — Velebit! — Otoci i jedrenjaci!.,, 
I naš zaostali drug pobrza u veranju kroz kamenje, 
zadrhće od uzbudjenja, i skupljajući ostatke svoje 
snage požudnom izvjedljivošću i silnom provalom 
planinarske volje, doplazi do nas na sam vrh, 
Radosti i neobuzdanome udivljenju nema kraja, 
a ponos raste nad ustrajnošću u svladavanju napora. 
Ah, za ovom bijelom liticom na vrhu — čudo je od 
prirode! Iza nje zima, studen vjetar, pred njom pro- 
ljeće, zavetrina i toplo južno sunce. Tu se usred 

zime sunčaju mušice i kukci, tu cvatu jaglaci i 
pupčaju grančice na grmlju, tu ni traga buri niti 
vjetru, što prolazi vrhu naših glava. — Ah, ovamo, 
ovamo gore dodjite svi, koji umijete čuvstvovati, 
ljubiti i pjevati od milja, Dodjite da dijelite s nama 
našu beskrajnu radost i udivljenje! I vi, koji ste vi- 
djeli sa Karavanka i Golice prekrasnu panoramu 
Dravske doline, Visoke Ture, Julske Alpe i Tri- 
glavske sniježnike, vidit ćete ovdje Veličanstvo na- 
šeg mora, valovje šuma Velike Kapele, masivna 
brda surog Velebita, geološke revolucije Vinodola 


1 siroticu našu Istru!,.. 


Oko skoro ne podnese onog bljeska sunčanog nad 
morem, kojim ko da vrije i odsjeva samo zlato i 
drago kamenje, To je sjaj, kojim su pozlaćene mo- 
drine neba i svaki pedalj ove silne krši. U sunča- 
nom svjetlu blješti Učka i Opatija, biser, koji se u 
ovom djerdanu najviše sjaji. Pod nama na gorskim 
proplancima vijugaju se daleke staze u goli krš i 
divlju crnogoricu sve od Zlobina do Crikvenice i 
od Liča do Risnjaka, Otvaraš širom oči i prolaziš u 
suncu od sela do sela, od luke do luke, od otoka 
do otoka, Gledaš obale i zatone, brda i drige i 
tamo dolje na morskom žalu možeš još večeras čuti 
slatku čakavštinu i bodulske pjesme uz čašu ko krv 
crvene kapi domaće loze i sladit usta mirisnim pe- 
čenjem lokarada, sardelica i tuna, 


Iza ove čudotvorne litice na vrhu, što nas dijeli 
na dva svijeta, posjedoše izmedju kamenja na ču- 
perak isušene trave sretni zaručnici, Odmaraju se, 

gledaju i šute, u njihovim je očima radost udivlje- 
nja i zanos u neiščekivanome obilju sreće, Ona po- 
lagano naslonila glavu na njegovo rame i oboje dr- 
žeći se rukama u krilu, promatraju sliku mora i pla- 
vetilo suncem obasjanog neba. U njezinome glasu 
bistra zvonkost, na rumenom licu smješak blažen- 
stva i sreće, životna radost i slast biti na životu pod 
ovim bajnim nebom i diviti se s ovog vrha ukrasu 
tajinstvene i ljudskom umu neshvatljive svemožnosti 
svemira, Tu se rode osjećaji sreće, pjesme i ljubav- 
noga žara, što ga umješe da proćute samo pjesničke 
duše Vraza, Heinea, Puškina i tolikih drugih veli- 
kana. Bila nam je dražesna kao i sva priroda oko 
nas, A nas trojica, što smo posjedali po ovom golom 
kamenju ko ptice kakve, bili smo u našoj planinskoj 
duši ponosni i u svijesti gordi, što pratimo ko pri- 
jatelji dvoje ljubljenih na njihovome prvom putu 
kroz taj planinski raj... 

A kad nas uhvatio drijem, polegosmo otkrite 
glave i razgaljenih prsiju pod tim božjim sjajem 
sunca i pod tom svetom kamenom liticom, zagle- 
damo se u one duboke modrine svemira, gdje plove 
ćuperci bijelih oblačića i što ga pokreće tajinstvena 
energija, Eno, tamo sve je odgonetnuto o čemu to- 
liko razmišljamo, Tamo je neslomiva istina, što je 
život, duša, vječnost i božanstvo, Tu, gdje smo bliže 
nebu, tu jasnije vidiš da ono nema dna, da nema 
vremena ni časova, ni vrijednosti od manje ili više 
časova života naprama neizmjernosti neproživljelih 
vjekova u prošlosti i budućnosti,,, U ovakovome 
maštanju i snatrenju zaboravljaš na daleke ljude, 

tu su sjećanja u samoći lijepa i ugodna, Tu se živi 
mišlju, zanosom i jakom voljom, da možeš postići 
što hoćeš., , | 

Sunce šalje zadnje poljupce rubu sinjeg mora, 
valja nam se teška srca rastati s ovim nebom u pla- 
nini i toplim suncem iza ove litice na vrhu Medve- 
djaka, 

... Prolaze brzo planinska ljeta, još uvijek nam 
je prepolagana naša žurba u neutaživoj žudnji za 
krasnim ovim planinama i morem i krši, što u sve 
dane i na sve strane daje obilje čara, čuda, umjet- 
nosti i poezije.., I jednoga je bilo dana, kad me u 
gradu susrela ne više zaručnica, već krasna žena 
našeg druga i sretnog supruga, uzdahnula onim istim 
davnim čuvstvom zanosa i mladenačkog poleta za 
onom divnom gorom, — I vjerujte mi, reče, — kad 
mi dodju tužni časi, ili kad mi je večerom umoran 
od rada muž, tad ga rado sjetim na ono zimsko 
sunce na vrhu krasnog Medvjedjaka i bude nam 
laglje, naše srce življe zakuca, zaboravljamo bri- 
ge i težinu prošlog dana, naša duša tiho zadršće, a 
zadovoljni smješak razvedri nam lice, prepuni smo 
žednog iščekivanja, hoćemo li ikad jošte u životu 
tamo, tamo gore u planinski raj... 

Učka 


Rijetko je koja gora uz obalu gornjeg oi. 
u tako sretnom položaju kao Učka na istočnoj , 
Istre, što osvaja svojim čarima u zimi i priro : 
osebujnostima u proljeće, da rado na njoj sproved 


planinari sunčane zimske dane i proljetne vedre 


ME cod ju ugledam iz daleka sa visokih vrhova 
hrvatske obale, uživam u njezinom gorskom ravni? 
u tamno zagasitoj boji njezinih planina, u ljepo i 
njenoga neba, jer je doista lijepa kao i m. 
okolina, spokojna i mila kao i ona bijela e vica a 
njezinome brežuljku Veprinca, Ona može a da 

voli kao i živo biće i nema ništa uzvišenijega toga 
užitka, Uzdigla se gorda i majestetična nad povr- 
šinu mirnoga mora i u njemu odrazuje rai & 
bove svojih kamenitih hridi i sjene oblaka nad ii 
me, I obala i zatoni i palače, sve to fantastički u 

pred očima i ništa ti nije tako drago kao i što 
se probudila iz zime i sviće u bezazleno pro jeće. 
I dolazeći k njoj danas, osjećamo kao nikad prije, 
kako nam se noge odijeliše od zemlje i kako brzo 
letimo kroz mrtvu luku puste Rijeke, kraj Opatij- 
skih palača i čudnih ljudi šarenih toaleta, nerazum- 

nih razgovora i još čudnije muzike, što nije djelo- 
vala na našu dušu, I tu bi da dulje moraš živjeti, 
u toj iskvarenosti duha i osjećaja, počeo gotovo da 
mrziš čovječanstvo, I zato mi je kao planinaru sim- 
patičan i mio slavni sin divnih planina Rousseu, 
ljubitelj krasnih pejsaža, jer mu je priroda mo- 
ralnija od hiperkulture, jer obožava gore i prirodu 
i jer je živa reakcija čiste prirode protiv lažne ci- 
vilizacije, Osjećaš ju na svakome koraku prolazeći 
opatijskom vegetacijom, izmedju umjetno zasadje- 
nog busenja zimzelena, $rmlja i drvlja, lovora i 
ruža, morskih borova i borića, što je već poprimilo 
dušu načičkanog svijeta, komu je ukus blaziranost. 

U analima planinske kuće na Učkoj biti će za 
Uskrs ovog proljeća upisan rijedak dogadjaj: — 
Dodjoše u većim skupinama Kajkavci — plani- 
nari, kao nikad prije, da se naužiju planinskoga 
čara u svijetloj, bijeloj gori, dodjoše radosni i ide- 
alni, da s njezinoga vrha pozdrave krajeve i na- 
selja, ljude naše krvi, jezika i misli, a gorom i pla- 
ninom ore se na sve strane krasne pjesme njiho- 
voga kraja.,. 

... U našoj planinarskoj žudnji ne možemo do- 
čekati časa, kad ćemo s njezinih visina pozdraviti 
široko more pod nama, doline i gore, sunce i nebo, 
što ga dosižu te gore. Ostavljamo brzo široku opa- 
tijsšku cestu, izmičemo kolima i autima, ljudima i 
palačama, pa prelazimo uzbrdo kamenom stazom, 
što u laganim zavojima izmedju $&rmlja i šikare vodi 
do one bijele crkvice nad nama na Veprincu. A pod 
njezinim zvonikom skuplja se trijezni, radini i mirni 

svijet, poštena srca i narodne misli, Miliji nam je, 
stoput miliji od grandioznog Kampanila, što bilježi 
vjekove krvave povijesti i gleda pod sobom samo 
vječiti karneval od gondola i puka, I kad ju dose- 
gosmo, nadjosmo se u hrvatskome selu, pozdrav- 
ljamo se iskreno i srdačno Kajkavci i Ćakavci istim 
jezikom, Krasan narod, uman narod, poima brzo 
sve, darovit je, nauči brzo sve što mu treba, putuje 
po svijetu i lako uči tudje jezike, vraća se u svoja 
sela i tu živi stare dane pošteno i živi rado u brdi- 
nama oko Učke, , 

Veprinac je prekrasna gorska točka za razgled 
na sve strane. Pod nama dolje more, palače Opa- 
tije 1 mnoštvo ljudi, što vrve medju njima, uz mor- 
sku obalu lete galebovi i ljuljaju se na morskim 
valovima, prolaze barke, doplovi odnekle ćozotski 
brod sa jedrima bakrenih boja.., Prolazeći ce- 
stom, što se uzdiže do planinske kuće i prelazi u 
Istru, susrećemo seljake i žene, kamenjare i težake, 
sve naši ljudi, a na svakom koraku otvaraju se novi 
vidici, što oduševljuju drugove i sve što vidimo 
naokolo duboko se doima naših duša, pričinja 
nam se, da već odavna živimo u tim brdinama, Go- 
vorimo o Učkoj, mislimo na planine, hodamo i po- 
stajemo, gledamo u daljinu i ovet govorimo i mi- 
slimo na čare gorskih vrhunaca u snijegu. Prepo- 
radjamo dušu i nazore o svijetu, ljudima i prirodi. 
A tu nam se ukazuje tako velebna i široka, 

Tamo preko mora snijegom pokrivene brdine 
Kapele i Velebita, a nad njima tmurno nebo, Na 
sjeveru opaze drugovi i oduševljeno upiru prstom 

u šiljatu, čisto bijelu goru Sniježnika, sa finim kon- 
turama i mnoštvom vrhunaca raznoga oblika sve 
tamo do Obruča, Risnjaka, Viševice, Tića, Senjskog 
bila i sjevernoga Velebita, Bože moj, već dugo ne- 
vidjena golema panorama Kvarnerskoga zaljeva, 
što svaki čas mjenja slike pod suncem i pod obla- 
cima, te su obasjani na mahove pojedini sniježni 
vrhovi.., Uzdižemo se svedjer lakom uzbrdicom, 
dostiže nas seljak, što koraca koracima Velog Jože, 
izderane njegove ruke i onih žena što ih prati, go- 
vore o teškom radu, kojim privredjuje u tom ka- 
menitom kraju, Pogledaš li mu u oči, vidiš da ga 
tište teške uspomene i da žale za izgubljenim, spo- 
minju prošlost od toliko vijekova, spominju s uz- 
dahom imena pobornika narodne misli,, Ali što 
sve to koristi, kad je bilo premalo energije u nas, 
premalo odlučnosti, odviše srca i blagosti i na 
koncu priznanje naše nemoći... 


Kad smo došli pred planinsku kuću pod Učkom, 
prije njemačku, sada talijansku, nikad hrvatsku, 
spuštala se sa nedalekih šuma Učke večernja hla- 
dovina, Veseli smo i nismo umorni. Osjećamo, da 
je u nama mladenačko čuvstvo obnovljene radosti 
života i da se probudilo veliko strahopočitanje pred 
nedoglednom naravi i gorostasnom Učkom, što se 
uzdigla iza kuće visoko iznad naših glava, 


U zidanoj i udobnoj planinskoj kući dočekao nas 
vazda veseo, duhovit, pun humora opskrbnik Tiro- 
lac, što već dvadeset ljeta opskrbljuje tu kuću, a da 
ga nisu smjenili ni režimi, ni kraljevstva, Voli nas 

planinare s prijeka, jer smo vazda dobre volje, jer 
pjesmom oživljujemo planinsku kuću i cijelu goru. 
Sjetio se kako je sa dvojicom Zagrebčana prije 
trinaest godina sproveo badnjak veselo u toj kući, 
a vani urlala bura i mećava, dok je drugo jutro 
osvanuo vedri zimski dan i razgled s vrha Učke do 
Venecije. 

Uzbudjenje nad krasnom gorskom večeri, što se 
spuštala sa vrhunca raslo je i našlo oduška u pjes- 
mama i fantazijama našeg razdraganog druga, što 
je na glasoviru zaigrao Griega i Čajkovskoga, Ver- 
dia i Zajca, pa redom naše narodne i planinske 
pjesme: — »Na planincah sunčece seje, na planin- 
cah lušno jel« 

Bože moj, kako u toj gorskoj večernjoj tišini 
gode te pjesme, meke su i blage, srce raste u izo- 
bilju čuvstava. Dižu se sve jači glasovi iz raznih 
skrivenih kuteva duše, izvija se iz zajedničkih grla 
zvuk sklada i ljepote, pjevaju Kajkavci i Talijani, 
pjeva Nijemac opskrbnik, — svi pjevaju, svi smo 
braća u planini, pjeva cijela priroda, što je povela 
kolo oko nas, Oživila je slavenska pjesma naših 
planinara tudjinsku kuću i svačije srce u toj tihoj 
gorskoj noći, 

Otvorimo prozor, izadjemo pred kuću, Kroz crnu 
mrku noć daleko tamo dolje mnoštvo svjetiljaka u 
luci Sušaka i Rijeke, sa dalekim vrlo dalekim svje- 
tionikom, što baca na sve trane, pa i preko naših 
obraza svijetle trakove svijetla... A kad je u mr- 
koj noći usnuo sav svijet, samo je naša duša osje- 

tila, kako preko mora k hrvatskim bregovima Ka- 
pele i Velebita ide tužno dozivanje istarskog puka i 
samo ga naš čovjek, našeg jezika razumije i shvaća, 

Ranom zorom probudismo se lagani i veseli, kao 
da se okupasmo u moru pod suncem, Podjemo od 
kuće putem na vrh Učke, Oblaci nad morem i magla 
nad vrhom čas se razredjivala, čas vlačila krošnja- 
ma drveća i uspinjući činilo nam se, da je šuma 
strašno visoka, jer su visoka stabla, što su bila nad 
nama, za kratak čas bila pod nama kao niski $rm. 
U šumi je bilo hladno, jer je duvao vjetar i trgao 
magle, A kad stupismo na rub samog vrha, ugle- 
damo nešto gigantskoga, nepreglednoga, dubokoga. 
Od vrha Učke ruši se kamenje i stijenje strmo u 
bezdan na istarsku stranu, ispletenu cestama i pu- 
tevima po brežuljcima i uvalama, po kojima se 
nanizala bijela sela i gradići sve tamo od Trsta do 
Pulja. 

kT Ah, sav taj svijet, što ga gledamo sa vrha 
Učke naš je, onoga je, koji umije da uživa, da se 
nasladjuje. Kud dosegneš okom, sve je to tvoje, 
užitak posjeda opstoji u tvome pogledu, rekao bi 
Kipling. 

Vjetar duva i rumeni nam lica, oblaci se trgaju, 
probije ih sunce, pa ga opet obaviju veliki valovi 
magle, što se ruši niz duboke strmine Učke i Pe- 
runa.,, 

Rubom vrha Učke vodi kameni puteljak jugo- 
istočno strminom, odvaja se pod njome na male- 
nom šumskom proplanku i vodi lijevo u dragu Lo- 
vranu, a desno u dragu Medveju. Podjemo ovim 

ljepšim romantičnim putem ispod strmih, raspuca- 
nih, bijelih pećina i hridi samoga Peruna, s kojega 
su zimske mećave odronile kamene sipine duboko 
u šumu. Spuštamo se vijugastim kamenim putelj- 
kom, što presjeca gorske pašnjake i proplanke, po- 
nikve i gromače, izmedju korova i kupina, što oba- 
vija kamenje, u dragu Medveju. Medju grmečcima 
ružmarina, smrike i krčevine, u ponikvama, na za- 
vjetrini, podigoše bijele i modre kućice, čiste i sli- 
kovite izmedju vrtova, gdje cvatu trešnje i cvijeće 
mirisno, kojim kite prozore na kućama. U njima 
živi blag i dobar čovjek, naše krvi i hrvatske svi- 
jesti, čvrst u vjeri, koju je sačuvao kao malo tko. 
I jer mu oduzeše slavensko bogoslužje u crkvi, pre- 
gara i ne ide više u crkvu. Osjeća upliv nove vlasti 
nad sobom, koja mu oduzima škole i crkvu, ali ona 
mu ne imponira svojom čudnom kulturom, koja 
njemu trijeznomu i radinomu, dolazi u komičnim 
odorama, s papigom na ruci i jopcem na ramenu... , 

... Cijelim silazom svraćali smo pogled na impo- 
zantnu Učku, što se sve više i više uzdizala medju 
sive oblake i što smo bili niže, zrak je bio topliji i 
mirisalo po moru, Kroz lahku maglicu na nebu 
odsjevalo je sunce u Kvarnerskom zaljevu na 
mirnoj površini mora, što je drijemalo tiho i spo- 
kojno. Sjednemo na žalu i odmaramo se slušajući 
grgoljanje mora po kamenoj obali, podajemo se 
mislima i hoćemo da shvatimo te neizmjerne ele- 
mente, tu energiju, tu silu zemlje, koja daje život 
i mudrost, koja diže svetinje — i radja u našim du- 
šama osjećaje za te svetinje u prirodi, 

Kako je godine 1908. osam zagreb- 
čana išlo na Triglav 


Jeste li se kada uspeli na visoku planinu ili 
alpu? — Ako ste sretno svladali sve napore i teš- 
koće na strmom putu i trud vam bio naplaćen sto- 
strukim krasnim užicima na vrhuncu, niste li po- 
slije takove ture osjetili u vašoj dušu neko čudno 
čuvstvo neobičnoga zadovoljstva i rijetkog ponosa, 
čuvtvo kao da ste postali drugi čovjek? — To je 
pojav u planinarskom životu, koji svojom veleb- 
nošću duboko potrese nutrinju čovjeka i znade ga 
podići u ekstazu, To je uzbudjenje radosti, što 
ostavlja najintenzivnije utiske u psihi čovjeka, diže 
samopouzdanje i spoznaju samog sebe, oslobadja 
tijelo i dušu od gradske civilizacije, što mehanizira 
Cijeli naš život i upućuju nas u široku i slobodnu 
prirodu, : 

Tko od planinara može poreći, da je zatomio 
uzbudjenje, kad se prvi put u svom životu spremao 
na visoku turu u nepoznate njemu krajeve i pla- 
nine? Zar mu nije prolazio dušom neki sveti strah i 
uzbudjenje, kad je prvi put u životu stupio na str- 
mu stazu, što ga vodila na visoke klisure i stijene, 
na snježnike i ledenjake? — Na Triglav! 

.,. Triglav |... Triglav |... U kolikim himnama 
opjevan! U kolikim ljudskim maštama uzvisivan 
do božanstva! U kolikim srcima zakucaju drage 


uspomene na njegove snježnike i stijene, kad izu- 


ste ime ovog našeg najvišeg i tipičnog vrhunca! 


ogo puta menula ga s čeznućem malena 
ME čeka planinara, u kojih se budila tiho 
planinarska svijest, Nisu oni bili ni pioniri, ni ju- 
naci, što cepinom i užetom osvajaju visoke gore, ni 
oni odvažni penjači, što gledaju na obroncima 
strmih i visokih stijena i na rubovima ledenj aka 
odvažno smrti u njezine oči. Skromni poklonici 
bližih i šumovitih gora i planina, žedni svježeg uz- 
duha i plavog neba, ugodnog puta, dugog odmora, 
svježeg pila i dobre zaire, 

... Na Triglav odvažilo se je jedne večeri osam 
planinarskih grla u veseloj i uzbudjenoj. odvažnosti 
i želji, da omjere svoju snagu tijela i duh obogate 
novim nevidjenim užicima, pa da već jednom po- 
stanu ravni onima, koji se osjećali u planinarstvu 
više vrijednima, Dan i dva od jutra do mraka vidili 
su ih u konvulzivnoj žurbi od druga do druga, kako 
sabiru sve pa i najneznatnije podatke i mnogobrojne 
artikle, bez kojih bi možda na tom putu mogli da 
požale svoj neuspjeh, 

Vi, koji ste bili tako sretni, da ste se jedan ili 
više puta popeli na Triglav, vi ćete si moći življe 
u vašoj mašti predočiti prilike i neprilike u onom 
alpskom terenu, što ih je društvance od osam Za- 
Srepčana razne dobe imalo da prevali godine 1908., 

kad se u počecima budjenja njihove planinarske 
svijesti porodila čežnja, da se uspnu na tu visoku 
goru, | 

... Bilo je mjeseca kolovoza, jednog vedrog, 
toplog sunčanog podneva, kad su prolaznici i put- 
nici na južnom kolodvoru mogli s mnogo zabave i 
zanimanja promatrati, kako se sabiru i dočekuju 
osam veselih gradjana planinara. Nikada još nisu 
vidjeli popularnog gostioničara tako veselo raspo- 
ložena i spremna na odlaz kao onog dana, Na glavi 
mu karirana plosnata športska kapa, što ju je na- 
vukao do sitnih neispavanih očiju. Okovane nove 
cipele, u kojima je jedva dizao nogu na veliko za- 
čudjenje seljaka i ostale publike, Veliki dalekozor 
na prsima, o boku termos boca, a ledja mu savijala 
golema nakrcana torba, iz čijih su džepova virili 
vratovi boca sa krastavcima i rakijom, U njegovoj 
neobičnoj torbi nije manjkalo ni rezervnih čavala 
za cipele, ni velike pletene boce od nekoliko litara 
finoga burgunca, Drugi član bio je poduzetnik za 
pokrivanje krovova, visoka i jaka figura sa dugim 
neočešljanim brcima, u dugim mrljastim hlačama 
i običnim box-cipelama, Malena dječja torba zelene 
boje na njegovim širokim plećima i kratka zavinuta 
palica u dugim debelim rukama, rječito su govorili, 
da sin više ljubi taj šport od oca. 

Našao se tu i bolježljivi ljekarnik, čas mizan- 
trop, čas sangvinik, koji je sa mnogo nepriznatoga 
autoriteta sudio o praktičnosti pojedinog predmeta 
u torbama ostalih drugova, dok je sam došao bez 
noćne košulje i rezervnih čarapa, Nadalje trgovački 


32 





DOCI I KUK BULJMA 


koga 


Kej 


SE 








Ka. V 


t deki > a 
. M vr : 
teal 





BELT 
oma adnš rta i 


or 


PAKLE 


NIC 





posrednik, ili kako ga popularno nazivahu »Mujo«, 
koji je došao bez torbe, sa nešto sira i slanine u 
žepu i prebačenim havelokom o ramenu, te lovač- 
kim šeširom sa perom od divlje patke, Medju ovim 
triglavskim hodočasnicima isticala se otmjena fi- 
gura trgovca nadgrobnih spomenika, sa suprugom, 
držeći oboje u rukama duge palice od preko dva 
metra. Još valja spomenuti najglasnija dva člana 
družbe, dva mlada činovnička praktikanta, od kojih 
je jedan morao da strpljivo podnaša bockanje osta- 
lih radi njegove neplaninarske torbe, sašite od bi- 
jelog platna, očito lih za ovu alpsku turu... 


.., U vlaku, koji je jurio romantičnom dolinom 
Save bila je tropska vrućina, koja je poput vrućih 
mlazova prolazila ledjima naših planinara, kao na 
najtežem planinskom usponu, te se putem hladili 
burguncem iz pletene boce, jedni drijemali, drugi 
se vrzli po vagonu, a bilo ih je, koji su na svakoj 
postaji našli znanaca i u sav glas ih obavještavali, 
da se polazi na Triglav, I tako su ubrzo osim kon- 
duktera i suputnika znali i svi glavari postaja, da 
osam zagrebačkih planinara polazi na Triglav. U 
Zidanom Mostu dopunili su pletenu bocu novom 
količinom nektara sa slovenačkih loza, a u vagon 
ušlo pjevačko slovenačko društvo, što se vraćalo 
s nečijeg pogreba u Celju. 


Bože moj, ti srdačni pozdravi, te zdravice slo- 
venačko-hrvatskoj uzajamnosti, te krasne slovenske 
pjesme, svjedočile su svim putnicima i pionirima 
fermanstva diljem željezničkih stanica, da tim kra- 

iem teče slavenska Sava i da na ovim krasnim i 
divnim brežuljcima i dolinama živi puk slavenske 
krvi i domoljubnih osjećaja, 


Na ljubljanskom kolodvoru ulaze u gorenski vlak 
slovenački planinari i planinarke, u teškim cipela- 
ma, cepinima i užetima, a klobuci im okičeni runo- 
listima, Naše ih društvance promatra strahopoči- 
tanjem, kao da svaki od njih pita u isti mah, gdje 
ubraše te prekrasne planinke, na kojim liticama, na 
kojim vrletima? Jakost volje, odlučnost i odvažno 
srce govori iz njihovih zdravih lica i trijeznih po- 
gleda o visokom i plemenitom shvaćanju planinar- 
stva! 


I drug gostioničar, videći kojim oduševljenjem i 
planinskom pobožnošću pozdravljaju u daljini dra- 
ge im i mile vrhunce slovenačkih Alpa, instinktiv- 
nom zbunjenošću spušta kradomice pletenu bocu na 
pod i sakriva ju pod klupu, gotovo do smješnosti 
posramljen od drugova, što ne može da svojim od 
burgunca zamaglenim očima u daljini razabere 
jasne konture gorostasa Triglava i Julijskih 


Alpa... u 


Ostavimo društvance, neka ih okrijepi slatki 
drijem na slikovitom putu diljem Karavanka do Je- 
senica, na podnožju Stola i Golice. Ostavimo ih 
neka se u kolodvorskoj restauraciji okrepe obilnom 
večerom, svježim pivom i kuhanim vinom, ta čeka 
ih težak i naporan put, koji traži obilne okrepe , . . 

Crna zvijezdana noć spustila se nad čitavi kraj, 
kad je vlak stao u Dovju-Mojstrani, Nekoliko mla- 

dih slovenačkih planinara izadje žurno iz vagona i 
nestane ih u mraku, Pred kolodvorom svjetlila je 
tužno jedna svjetiljka pod kojom se sabirali čla- 
novi našega društva i čekali nervozno dok je lje- 
karnik pripalio svijeću, koja je ovoj družbi svjetlila 
kao luč života na tom nepoznatom putu preko uskog 
drvenog mostića nad Savom i kroz pjeskoviti put u 
Mojstranu ,,, Nigdje nikoga, sve kao da je umrlo 
ii se posakrilo od straha. Gostioničar i još dva 
druga predlažu da se ovdje noći, drugi polagano 
odmiču do žarulje nad vratima u mlin, iz koje iza- 
dje neka sjena čovjeka, koji društvo uputi, da podju 
smjerom brze Bistrice, uzduž advedukta u Vrata do 
Aljaževog doma, 


Polagano odmiče društvo pod teškim teretom 
svojih torba u bojažljivom iščekivanju da ugledaju 
vrata Aljaževog doma u znamenitoj dolini Vrata. 
Tamna mistična noć sakrivala je pogled na taj 
krasni gorski kraj, pun divlje romantike, Zastrla 
prekrasnu panoramu alpskih gorostasa Škrlatice, 
Roglice i Stenara sve tamo preko Cmira do vrha 
silnog Triglava, na šumovite slapove Peričnika i 
strme kamene obale brze Bistrice... 


Odmiču sporo satovi, — odmiče sporo društvan- 
ce, Oni što zaostaju, dovikuju da se prebrzo ide, oni 


što se kao noćne mušice kupe oko one jadne svijeće 


Odvraćaju, da se sporije već ne može. Čuju se du- 
boki uzdisaji, padaju ujedljive primjedbe, žedja se, 
Srce lupa, hoće da probije grudi, jedan drugoga 
okrivljuje, što se dao na taj put: neki traže odmor 

u tom beznadnom lutanju u mrkloj noći, malakše 
im snaga i volja, U širokoj pustinji neba putuju ra- 
strgani oblaci prema sjeveru, kad neko dovikne da 
je jedan sat po ponoći, 

— Kakovo je ono svjetlo! Primjeti nakon po- 
dulje šutnje nečiji glas. Ostali protrnu od uzbu- 
djenja kao lutajući brodolomci, — Da nije to Alja- 
žev dom? 

U vijugastom putu kroz crnogorične šume ne- 
stane one fantastične luči spasa, koja se opet iza 
nekog vremena pojavi kao bludeća duša usred ovog 
prirodnoga parka i opet združi zavadjene planinare, 

— Aljažev dom! — poviče poluglasno gotovo u 
isti mah, sustalim izmučenim glasom, osam plani- 
nara došavši pred vrat., skidajući svoje torbe na 
stolove u gostinjskoj sobi doma, otirali oznojeno 
čelo i sjedali rezignirano, gotovo kao kljenuti na 
široke klupe,,, Ulazi probudjeni opskrbnik u pa- 
pučama i košulji i donosi brzo »žganja«, pive, čaja 
s rumom, da se okrepe sustali putnici... 

Svanulo je čudno jutro, U čitavome domu je- 
dan nepoznati planinar i naša družba, Po gostinj- 
skoj sobi i hodniku čuješ ritmične korake naših 
drugova, koji ne mogoše spavati. Jedan drugoga 
dozivlje pred kuću i medju prijateljima razvije se 
ovaj razgovor: 

— Strašne pećine, grozne stijene! Zar po njima 
vodi naš put? To je nemoguće, da tuda vodi put! 
Zar je ona bijela točka na vrhu onog šiljka Aljažev 
stup? Ko se vere po ovim putevima? 

Drugi opet videći ove hridi, što se dižu nebu pod 


oblake u visini od kilometar i više, zapelo mu oko 


o putujuće oblake i magle, pa će s uvjerenjem 
iskusna planinara: 

— Danas ne će biti s Triglavom ništa, Bit će 
kiše, Barometar pada. Bolje je poći na Bled ili se 
vratiti kući, 

Treći dozivlje opskrbnika, koji društvu pobu- 
njenih planinara prstom pokazuje smjer puta po 
strmim hridima, kuda vodi put kroz »Prag«, a kuda 
Tominšekov put, Put kroz Prag »ni nič nevarnoga«, 
uvjerava kršni sin ovih Alpa... Tamo na sjevernoj 
stijeni u raspuklini onoj, vidite li, dubokoj i crnoj, 
unesrećio se prije tri dana Johan Wagner iz Du- 
naja i ne mogu ga naći, Evo idu upravo iz Moj- 
strane dva vodića sa užetima, vrećom i motkama, 
da ga danas opet traže, a doći će i drugi iz Kranj- 
ske Gore i Jesenica, da ga traže, — Znate, ja vam 
kažem, ako ga ne nadje vodić Hlebanja, taj je 
najsmioniji i najbolji penjač, ne će ga drugi naći i 
pojest će ga crne vrane, On se penje kao divokoza. 

Svi članovi našega društvanca protrnu u duši, 
slušajući ovu strašnu tragediju smioniga bečkoga 
planinara, mramorkom zašute, a titrajući pogledi 
oka bludili im po kotlini zatvorenoj surim, strmim 
strašnim pećinama i stijenama.., Povuku se tiho u 
gostinjsku sobu planinskoga doma i slušaju pouz- 
dane izjave svoga druga, da s Triglavom ne će biti 
ništa, jer puše jugovina, koja nosi kišu, Gostioničar 
i trojica drugova uprtiše svoje torbe i rukujući se 

rastaju od ljekarnika, trgovca nadgrobnih spome- 
nika, njegove žene i praktikanta sa bijelom tor- 
bom. Ovi krzmajući zastaju u domu i kao posram- 
ljeni pred odlazećim drugovima i pred samim so- 
bom, odlučiše poći lagljim putem »preko Praga«... 

Ostavimo ono društvance od četiri gradjanina, 
što se uputili natrag dolinom Vrata u Mojstranu, 
posjedali na nedaleki zeleni travnik i krepili izmu- 
čenu dušu i tijelo obiljem zaire, rakije i vina iz 
njihovih torba, pa sprovedimo onu četvoricu na nji- 
hovom uspinjanju po tim stijenama, Uspinjali se 
ovim redom: prvi ljekarnik, iza njega trgovac spo- 
menika, za njime njegova žena, a posljednji prak- 
tikant sa bijelom torbom, Prolaze isprva voderi- 
nom, pa šumom, sve užim putem uz kržljavu kle- 
kovinu i crnu zemlju obraslu mahovinom. Stanu. 
Ljekarnik pročita glasno na ploči »Tominškova pot«. 
Prodje nekoliko časaka mrtve tišine, Na blijedim 
licima i velikim očima, punim nepamčenog prene- 
raženja i plahosti čitao si teško pitanje: — Zar to 
nije put kroz Prag? Previsoko se digoše, a da taj 
u znoju i naporu prevaljeni put na visini od 1800 m 
napuste. Nakon smirenja udaraca srca, odlučiše 
ovim putem dalje. Oko im gleda niz strmine i vi- 
soke stijene oko kojih se dižu i spuštaju bijele ma- 
$le i činilo se, kao da silne mase suroga kamenja 
i sve ove silne pećine i hridi putuju s tim maglama. 
Što se više uspinju postaju provalije strmije i 
dublje, Eto prvih željeznih klinova zabitih u kamen. 
Grčevito ih hvataju uz još nikad ne pročućenu 
opreznost, Uspinju se nogama i rukama, a desno i 

| lijevo sunovrati i provalije od više stotina metara, 


Na jednom zaokretu po tim pećinama ukaže im se 
visoka i strma sjeverna stijena Triglava, sa svim 
svojim veličajnostima i strahotama, a pogled im se 
upro uz čuvstvo užasa u onu crnu pukotinu duge 
raspukline u sjevernoj stijeni, u kojoj leži lješina 
unesrećenog planinara, a oko nje se kupi jato crnih 
u. Gusta magla sjela je na Stenar i zastrla Tri- 
glav — carstvo Zlatorogovo i sve impozantne vr- 
hove tih Alpa, što se tako krasno za vedroga dana 
ljeskaju na sunčanom žaru, Duvao je hladni vje- 
tar, a iz magle sipila je kišica, Podne je već davno 
prošlo kada umorni i gladni posjedoše kod nakap- 
nice, gdje se sastaju Tominškov put i put preko 
Praga. Ljekarnik ne može da jede, stislo ga nešto 
u grlu, zagrnuo se u svoj ogrtač, ispružio se na ka- 
menitome tlu, da se odmori, Od umora pomodrele 
usnice govore u pol glasa: — Neugodno je čovjeku, 
kad ide mimo strme duboke stijene i kad znade 
da se je netko u nju survao. Strašno čuvstvo mora 
da snadje čovjeka, kad se nagne, kad korakne ine 
osjeti pod sobom tla. Ko zna što čovjek misli u 
onaj hip kad pada. Poludi od užasa... d 

Sve gušće kapi kiše digle su umorno društvance, 
koje se polagano micalo, lutajući u toj magli, što 
je bivala tamnija amo-tamo po snježnim poljanama 
izmedju Kredarice i Deschmanove (sada Stani- 
ćeve) kuće, dok ih neki planinar, što se vraćao sa 
Triglava ne odvede pokisle i umorne u potonju 
kuću. 

Dva dana i dvije noći padala je gusta kiša, a 
magla zastrla pogled iz kuće već na nekoliko me- 
tara, Dva dana naše društvance grije se oko ognji- 
šta u toj kući, čekajući da sine sunce i da im se 
samo na jedan čas ukaže vrhunac orijaša Triglava. 
Nedočekaše, Trećeg dana spuste se u društvu dvaju 
Nijemaca kroz dolinu Kot u Mojstranu, ne žaleći 
nimalo, da su u svom početku planinarskoga života 
proživili ovako teške, ali u isto doba i zanimive do- 
gadjaje alpinskoga svijeta, što dižu snagu duha, 
ustrajnost tijela i čeliče volju. 

I vjerujte mi, ova četvorica postali su poslije 
ustrajni i oduševljeni planinari, koji se mnogo puta 
uspeše na Trigav, I svijesni su si danas toga, da je 
planinarstvo i alpinizam kulturna težnja u povijesti 
ljudskoj, težnja, da dovede čovjeka do potpune 
slobode i potpune sile, da ga učini ponosnim i bor- 
benim, Težnja, koja tijesno sjedinjuje čovjeka s 
prirodom, 

U praskozorje na Viševici 

> Kadgod ugledam snijegom pokrivene brijegove, 
što se ističu iz tmaste magle i zaokružuju kameno 
Ličko polje, ne vjerujem više da je izmišljena 
1 ljepota snježnih planina, o kojoj toliko pripovi- 
je daju. Ne vjerujem više u varku, da su brijegovi 
S i oblaci posvema jednaki i da nema ljudskog srca. 
koje ne bi zimi u planinskim visinama osjećalo 
Bškov čar i ljepotu. I u sjećanjima na taj naš 
krasni gorski kraj, pomišljam nehotice na to, kako 
a u studenim snijegom pokrivenim gorskim doli- 
E ama jadno živi naš puk i sve što zove svojim i 
š o je privredio u bijedi, da je izbio teškim radom 
: iz gologa kamenja, 

ih ... Duboki snijeg dao je gorskom kraju i selima 
u Velikoj Kapeli i Kršu bijeli, posvema bijeli izgled 
š ta je monotona bjelina širila posvuda melan- 
količne misli pod težinom guste zavjese od magle, 
J: upravo tada nas nekolicina stanovnika iz za- 
maglenih dolina zaželjeli se, da se uspnemo na 


i očarava svakog širokim razgledom i kontrastom 
či arobnih boja, Noćili smo u jadnom seocu na 
ol ajku du$og Ličkog polja, što se stislo bogaljsko 


“i pda 
d 

Cl "e . v . DI 
impozantnu Viševicu, što zimuje u blagom suncu | 


na hrpu suroga kamenja, uz ono malo kamena 
puta, zasuta snijegom, Večer bila maglovita i stu- 
dena, da su žene govorile, da se pobratio vuk sa 
zecom, a miš sa lisicom, Stisnuli se uz ognjište u 
malenoj kamenoj kućici s drvenim krovom, kroz 
koji se vlači dim i ispija nam oči. Starica selja- 
kinja, što je dozvala i susjedu, vari nam mlijeko 
i smokvenu kavu, Priča nam neumorno, kako je 
život pun muka, rada i oskudice, krsti se zatvo- 
renih očiju od čuda i straha, što se usmjelismo u 
to doba snježnih mećava i studeni, da podjemo 
u goru, gdje se smrt šulja dubokim snijegom i kao 
lovac vreba vazda lukava i prevrtljiva. 

Noć je bila beskrajno duga, Ležali smo na sijenu 
zamotani u gunjce oko ognjišta i cijelu noć nit 
spavamo nit drijemamo, Dim izjeda oči i prsa, 
mašta radi, nemirni i neispavani ne možemo da 
dočekamo osvit dana, Osjećamo nepodnosivu zimu 
i odlučimo da se podje bilo kuda iz te ledenice 
i dima. Vani gusta crna studena magla, Naše 
svjetiljke jedva rasvijetljuju korak pred nama i 
odilazeći u tu maglu slušamo, kako se starica na 
vratima oprašta od nas, krsti i sigurno dobro ne 
sluti, jer je negdje u selu zavijao pas, a iza kuće 
zakukurijekao pijetao. 

— Do bijesa ta užasna magla! Zar će nas pratiti 
kroz cijelo Ličko polje! — pitamo jedan drugoga, 
ozlojedjeni, da u njoj ne vidimo ništa, ne čujemo 
ništa, mrtvo je naokolo kao da smo u grobnici. 
Ledeni nam dah i hvata inje na kaputu i brcima, 
Koracamo polagano po visokom snijegu, jedan za 

drugim, instinktivno osjećamo smjer puta na 
Zvonik. Prolazi lagano vrijeme; šutimo neispavani 
i slušamo ritmičku buku, kako pod našim nogama 
puca zamrznuta kora snijega, kao da gazimo po 


staklu, Bojazan da ne zabludimo u toj crnoj magli, 


nagone naš duh na veći stepen duševne nape- 
tosti. U takvim prilikama potrebna je sugestija 
odvažnijega, koji umije da jača duševnost svojih 
drugova, Bodrimo onog najvećega medju nama, 
što je prvi puta zagazio u gorski snijeg po takvoj 


magli, što je glasno rogoborio i nastojao da nas 


skloni na povratak, Svojim širokim medvedjim 
stopama stupao je nesigurno kao čovjek, koji ne 
pripada više sebi ikoga vode na nepoznato mjesto. 
Kradomice je gutljajima iz boce konjaka bodrio 
srce mehkom utjehom i u mašti svojoj na časove 
čuo u daljini tužno zavijanje vuka, koje je bilo 
slično sad plaču, sad cvilenju i smijehu... 

— Hoćemo li već jednom izaći iz tog magle- 
noga pakla? Dodijalo i onomu, što je išao prvi 1 
pravio stope. Nit vidimo gdje smo, nit znamo da 
smo na našem pravom putu na Zvonik, Penjemo 
se po strmom skliskom snijegu korak po korak. 
dižemo se iz one stuđene neprozirne magle što 
je zakrila Ličko polje i cijeli svijet. Što se više 
uspinjemo postaje magla rjedja i svjetlija, Nadjemo 
se najednom, ni sami ne znajući kako, na dugom 
zavoju visokim snijegom pokrivene ceste, što 
prolazi najljepšom šumom Velike Kapele, kroz 
Zvonik i Javorje pod Viševicom, Odlanulo nam 
ko da smo izvršili zdušno najtežu zadaću u životu. 

Visoko smo se uspeli, Pod nama, ma baš u visini 
pod nogama valja se lagano silno valovlje nepre- 
gsledne magle, što tako silno pritište kao grobni 
kamen one seoske kućice pod nama, Tamo je 
dolje samo tužna melankolija i pesimizam, sumor- 
nost i tjeskoba, koja ne poznaje ni čara ni ljepota. 
A ovdje gore otvorila se vrata novog svijeta, što 
očarava i iznenadjuje. 


Zrak se čisti i pred očima postaje svjetlije, Svi- 
talo je naokolo po visokim vršcima sniježnih brda. 
Negdje se daleko iza njih radjalo zimsko sunce, 
što se bojazljivo dizalo iz oceana magle. Ah eno 
ga! Eno, u malenom bijelom oblačiću visoko vrhu 
naših glava, prve krvavo zlatne zrake rodjenoga 
sunca, onog vječnog svijetla, izvora našeg života, 
što razbija tugu u dolinama, pozlaćuje život i do- 
nosi veselu misao, Eno sunca, što radja zanos i 
ganuće, daje melankoličnome srcu da odahne 
dahom jutarnje molitve života, da se ispjeva u 
sav glas uzvišenim uzdasima svemira i dubokim 
modrinama neba, Pozdravljamo ga drhćući od za- 
nosa i uzbudjenja, osjećajući kao nikad prije uzvi- 
šenost misli i dubinu osjećaja našeg pjesnika 
Kranjčevića u prekrasnim stihovima: »Rodilo se 
sunce, rodio se svijetl!« 


Preporadjamo se na svakome koraku, Posta- 
jemo drugi ljudi, koji više ne pripadaju očajni- 
cima u onoj magli, što nam postaje odvratnom. 
Okrećemo od nje pogled u svemir, Sdje se otvara 
sve širje modro nebo, približujemo se nečemu, što 

je bez početka i bez konca, čudu svijetla i sve- 
mirske tajne. «i 
I našeg druga sa medvedjim stopama srce više 
ne steže i u grudima ne osjeća tešku bol, Ne gleda 
više na sat i ne žali za izgubljenom noći, Nije ni 
nervozan, ni uzrujan, ne smeta ga više ni smijeh, ni 
jači glasovi njegovih drugova. Što se to u njegovoj 
nutrinji dogadja? — Čudan svijet! Tamo dolje u 
onoj magli razdražljivi smo i jaki, kad se ne tre- 
bamo boriti sa sobom, a ovdje postajemo iskreni 
i altruisti i žalimo, da i drugi ne dijele s nama 
obilje radosti i sreće u toj istinitoj i jednostavnoj 
prirodi. 
Kružimo okom na sve strane, Upiremo prstom 
i pozdravljamo bijele stijene burnog Bitoraja, od 
koga nas dijeli široka gorska uvala sa šiljatim 
kukovima, Iz Ličke magle impozantno se uzdigla 
bijela kapa čunjastoga Medvedjaka, Iza njega da- 
leko tamo Vela Učka sva u snijegu, Kamenjak 
desno, Sniježnik, Risnjak, kao orao, što je raširio 
bijela krila, Prepoznajemo vas redom sve drage 
naše gore i nijedna nam ne će izmaći pogledu. 
Oko nas silan kaos snijega, što je pokrio uvale 
i brijegove, šume i proplanke, hridi i kukove od 
Bitoraja do Viševice, od Obruča do Risnjaka, 
Naokolo tišina zimskog jutra što sviće, Drveća 
okićena snijegom, a s njegovih grana runio se 
snijeg poput vodopada, Na jednom zavoju ove nai- 
ljepše šume u Kapeli ugledamo šumsku kućicu pod 
Viševicom. Ko leđena palača u priči! Tako je 
blizo, a toliko muke i gazenja po dubokom sni- 

jegu, dok ju dohvatismo, Na mjestima kamo ie 
sunce dopiralo, bivao je snijeg prhak kao pijesak 
i činilo nam se gazeći po njemu, da gazimo u 
vodu, da svakim korakom zalazimo dublje i da će 
nam doskora nestati tla pod nogama, A kad do- 
segosmo tu čarobnu kućicu, odahnemo na njezi- 
nome pragu kao na križnom putu, obasjani prvim 
tracima jutarnjega sunca, što prodiru kroz drveće 
i grane, 

Nigdje živa stvora, ni glasa čuti nije, Visoko 
gore bezglasno nebo kao da prisluškuje, što se 
zbiva dolje. Odmaramo se i čini nam se, da se 
u časovima odmora zaustavio i sam tok vremena. 
Ova tajinstvena šumska tišina naokolo godi i raz- 
blažuje u nama preobraženje, postajemo drugi 
ljudi, šutljivi i zamišljeni, čelične volje, da se bo- 
rimo protiv zapreka u prirodi, koje nas još čekaju 
na našem putu, — s prirodom, koja nas mami i 
zanosi svojom ljepotom, umjetnošću i poezijom 
životom i možda smrću ,,, 

— Podjimo, podjimo brzo odavde! -— traže 
drugovi, jer su noge počele zepsti, a srce se smi- 
rilo i ne lupa više kao u mlinu, Visoke jele i 
omorike s jedne i druge strane izmedju bijelih 
kukova i visokih stijena crvene se u sunčanim 
tracima, a pamučno predivo na njihovim granama 
talilo se u rose, koje se na suncu živo ljeskale, 
baš kao zlatno tkanje, dok se snijeg pod drvećem 
ljeskao poput srebra. 

Na raskršću puteva ovog šumskog raja skre- 
ćemo na desno na šumsku livadu pod samom bije- 

: lom trupinom Viševice. A kad smo stupili iz šume 


na čistinu, s koje je prosjeka išla do vrha, stanemo 

kao ukopani, malo ne bez daha nad nenadanim 
rizorom, ing 

d Na široku sniježnu gorsku livadu doletio jastreb 


i sjeo na lješinu mladog zeca, kliktao baš kao 


zvijer, kad sjedne na strvinu i sikće, da zastraši 
one, koji bi mu je htjeli oteti. Gore u razini vrha 
Viševice kruži drug mu i vitla jakim krilima i 
oštri ih za boj. Ko u tren oka spusti se na plijen 
i navali na druga. Jastrebi se razdraže, tuku kri- 


lima, bodu pandžama, Smjesa krila, perja, klikta- 


nje borioca razlijegalo se šumom, Dižu se u zrak 
i padaju okrvavljeni na snijeg. Prvi se napadaj 


svrši, da počne drugi, mnogo žešći, Borba nema 


kraja, kao da se potresli vrhunci i pećine, kao 
da se sve šume i gore, sva priroda umiješala u tu 
krvavu borbu, I naš drug, u silnoj izvedljivosti, u 
neobuzdanoj provali strasti, što ga zahvatila, nije 
mogao da dočeka konac i pobjednika, već posegne 
za kuburom i opali... Neprijatelji smućeni od 
praska, rastave se, dignu u visine i nastave boj 
tamo negdje iza guste šume... 

— Zar i u tom gorskom životu, u tom gorskom 
čistom raju, kao i u zamaglenim dolinama odlu- 
čuje brutalna sila i egoizam, najsljepija i najsuro- 
vija sebičnost? Zar je ta velebna priroda doista 
samo himbena i najveća neprijateljica života, za- 
četak svakog zla, borbe i svih patnja? 

Umuknuli smo pod dojmom ove gorske drame, 
vukući iz snijega zamrznute noge, Prodjemo kraj 

okrvavljenoga razbojišta i skrećemo prema sječini, 
što je presijecala poprijeko šumu do vrha Više- 
vice, Snijeg je debelim slojevima pokrivao strminu 
i oborena debla po masivnoj Viševici, čiji je vrh 
gol, Strma je, pa zadaje muke i znoja kod veranja, 
Drug sa medvedjim nogama zaostaje, duva i diše 
duboko, skuplja snagu i gazi polagano po našim 
stopama, No ustrajan je i ne zdvaja, u silnoj pro- 
vali volje ne može dočekati, da ugleda vrh i da 
bude ponosan u svome triumfu, 

Tko to ne proživi, taj ne osjeti, kakovi se silni 
procesi dogadjaju u duši planinara u takvim mo- 
mentima, Tu se osjeća svak bližim sebi i spozna 
jakost svoje volje, Mašta radi i dok oma radi ne 
ostavljaju nas sile, A kad smo iza šest sati hoda 
i mučna veranja pod toplim suncem dosegli sam 
vrhunac, nije bilo sretnijih ljudi od nas. 

Naokolo divlja romantična krajina, Gusta valo- 
vita magla još uvijek pokriva doline i sela Gor- 
skoga Kotara, a iz nje u daljinama pomoliše se 
sniježni vrhovi dugog Velebita i Kapele, raznih 
oblika. Ah! Tko bi ih sve izbrojio u onom dugom 
lancu gora i proplanaka? Duboko dolje sinje more 
kupa se u sunčanom svijetlu, talasa se i prelijeva 
u tisuću boja. Divno naše sinje Jadransko more! 
U krajnim daljinama zamagleno nebo i duboko 
more jednako sjaju u žaru zimskog sunca i u dnu 
toga sjaja jedva se raspoznaje što je more, a što 
nebo, Iz te široke pučine podigli se čarobni otoci, 
što se otrgli od masivnog kopna sve tamo u Dal- 
maciju, Bože moj! Koliko je tu različnosti u svi- 

DALMATINSKI PASTIRI U JUŽNOM VELEBITU 





jetu, a ipak sve je obasjano suncem, opojeno 
mirisom života velike prirode! 

Tu se naplaćuje svakom  stostrukim užicima 
napor i težina dugog puta, Tu pod suncem što pali 
obraze odmaramo se razgaljenih prsiju, krijepimo 
se samoćom i tišinom, jer nas ne smućuje ni ži- 
votna vreva ljudi, ni mora neispavane noći. Tu je 
samo jedan simbol! životnoga veselja — veliko 
žarko sunce i osjećaj neizmjerne daljine! Tu nadje 
užitak samo onaj, koji prirodu shvaća i ljubi zano- 
som, on će u njoj naći svagda i svagdje prekrasnih 
motiva, o kojima jadnici u onim zamaglenim do- 
linama ni ne slute, Tu na ovim kamenima, što 
su izbili iz samog vrha, pružili smo jedan drugome 
ruku iskreno i drugarski i onaj, što mu je bilo naj- 
teže na tom putu i usponu, najbrže se i najsilnije 
preporodio do neobuzdanog veselja, Izvadio iz 
torbe malu harmoniku, probrao nekoliko akorda 
1 zapjevao. Zapjevasmo i mi s njime sve jačim 
glasovima i iz duše. Gorskim krajem i svetom 
tišinom razlijegale se stare pjesme našeg naroda, 
razlijegale se himne suncu i ovim planinama, 

Zaboravili smo na noć i na maglu duboko 
pod nama, što krije čitav svijet zemaljski i 
onaj profanum vulgus, koji nema ni volje ni spo- 
sobnosti, da se digne iz onog kalja ovamo i da 
bude bliže suncu i svemiru, Ne možemo dosta da 
se nagledamo )ovog svijeta naokolo u njegovoj 
veličajnosti i daljini 1 gotovo ti je žao, što ti dolaze 
misli naučenjaka geologa, koji tvrde, da će nestati 
Bore i alpe, rijeke i mora, a zemaljska kuglja će 

opustjeti i okretati se u svemiru kao i druga mrtva 
zviježdja... 

.. Sunce zapadalo prema moru, oprostimo se 
od tog čarobnoga svijeta i spuštamo obijesni kao 
djeca dubokim snijegom, lutajući gotovo dva sata 
gorskim kosama i uvalama bez puteva, dok smo 
dosegli pastirske kolibe i kućicu u Ravnom i 
pošto su bile puste i zatvorene, nastavimo u Lu- 
kovo i Kurlinu sve do Grižana, odakle soc jušmo 
pod noć u Novi k moru, 

Cijelim silazom pružao nam se s visina širok 
vidik na more, otoke i primorje. Silazili smo ne- 
prestano po kamenitim putevima, sa kojih je sunce 

otopilo snijeg 1 primorskim stazama, u crvenom 
svijetlu zapadajućeg sunca, što je tonulo iza Krka. 
A na tim silazima po strmim pećinama i primor- 
skim obroncima u Primorje, sva sila prizora i 
motiva, punih kolorita, uzhita i dražesti, melan- 
kolije i tihe elegije, kao na slikama najvećih maj- 
stora, Kad dodjosmo k moru, već je mjesečina 
zalila fosfornim svijetlom cio kraj. Krševite gore 
. iza nas i visoka Viševica usnule u gorski san. A 
u vedrom, zvijezdama posutom nebu puno je nade 
i iščekivanja, da će ih sutradan probuditi opet na 
novi veseli život zlatno sunce i pozdraviti ih sa 
vrha Učke naša oduševljena srca, na koju nas 
vuče želja i vodi put, Vratit ćemo se opet u do- 
move svoje idealni i svijesni u svojoj duši, da smo 
u visokim gorama odahnuli od tjeskobe i sumor- 
nosti radeći u onoj zadušljivoj gradskoj magli i u 
teškoj atmosferi naše hiperkulture, da smo pre- 
porodili u sniježnim gorama misao i srce, 

Buljma 


Dan je vedar i sunce živo pali u mirnoj pri- 
rodi visoravni Velikoga Rujna u Južnom Velebitu, 
pod plavetilom nebeskim šare iskre po zelenim 
= gorskim pašnjacima, Krajina je to nepreglednog 
= kaosa golog krša, što ju u širokom krugu zatva- 
raju kamenite brdine Golića, Zvirjaka, Stražbe- 
= nice i bijelih hridi impozantnog kuka Buljme, Sve 
to izgleda kao neka jednobojna mirna tvar. 


U toj suroj pustoši gorskoj, što se diže na tisuću 
metara nad morem, o odmaraju se sviloruna krda 


na golu kamenju, odmaraju se čobani i ovčarski 
psi. U zavjetrini pod $romačama i pećinama, a i 
posred samih pašnjaka na Rujnu, uvukoše se 
 ovdje-ondje jadni pastirski stanovi u gomilu na- 
. slaganog kamenja, 


Da nije ovih visokih kršnih ljudi, od sunca 


Braljenog lica, u modrim prslucima i crvenim ka- 


pama na glavi, po gdjekada zvuci pastirskih frula 
1 lavež uplašenih pasa; bježao bi iz te grozne 


kamene pustoši bez vode i života, bez ptice, 


drveta i lista, Bježao bi da ne vidiš bijedu kraja 
i primorsku sirotinju, što na toj sunčanoj pripeci 
nosi na ledjima breme pokošenog sijena sa dan 

dalekih dolaca i vrhova gorskih, sve tamo od 
Badnja i Malovana do Selina i Tribnja na obali 
mora, 

Pred stanom gazde čobana sjedimo i odmaramo 
se, Zabijaju se roglja u zemlju i vrte jaganjci na 
ražnju, Pridolaze naivnom izvjedljivošću čobani iz 
bližih stanova, pa i oni što trpe glad i dangubu i 
što se sunčaju po vas dan po tim livadama, do- 
djoše da nas vide, tko se to usmjelio da dodje u 
tu pustoš, a da nije ugledao svijet na kamenu ove 
gole krši, 

Junačni su, gordi su i ponosni, Odora im sli- 
kovita, Vole jake šare boja i urese, govore snaž- 
nom, otresitom štokavštinom, Ne shvaćaju, da 
imade u nas nepreglednih žitorodnih polja, kao 
ovdje u njih kamenitih gora, A kad jedan po jedan 
sjedne uokrug pred nas, stanu pričati i govore o 
zlatu preko mora, o zakopanom blagu, o medjedu 
i sinovima u novim zemljama i svagda nagadjaju 
o nečemu tajinstvenome, Puni su sujevjerja, što 
leži u narodnim pričama, Vjeruju u te priče i pri- 
čanja su im puna naivnosti, bezbrižnosti i topline. 
Ostajemo očarani pred divnim svijetom narodne 
duše, — Odakle u dušama ovih jakih ljudi potreba 
da stvaraju ovakove priče i gatke? Odakle njima 
vjera u nje? — One ga uzgajaju i odvraćaju od 
zla, On nema kruha, nema čime da se prehrani, 
ali žudi za slobodom i dosegao ju je u visinama 
ovih bijelih gora, 

Nemogu da se načude, što nas vuče, da pola- 
Zimo s njima po snijeg 1 spuštamo se u duboke 

e po okresanoj jeli, što im služi kao stepe- 


nice, iznose ga, tale na suncu i piju, Ne shvaćaju, 
= što gledamo tolikom izvedljivošću u tu nijemu, 
praznu i običnu prirodu, što se neprestano svakog 
= hipa mijena i jedva pojedinac nadje dosta vre- 
 mena, da joj se nadivi i dosegne sve njezine pro- 
 mjenljivosti u prizorima ljepote i boja. 


Sunce zapada na vrhove Golića i Zvirjaka, 


sre: o 


= oprostismo se od tih naivnih ljudi dobra srca, 


Gazda nama u čast ispalio dvocjevku jedared, 
ispalio dvared, uzbunio krda ovaca, Put nas vodi 
preko Buljme na Doce, Uspinjemo se po groma- 
čama kamenja, jer se ne može to da zove putem; 
vrlo je traljav, Jedva se odlučila dvojica čobana, 
da nas odvedu na Buljmu i ponesu naše teške 
torbe, Boje se noći u gori, odvraćaju nas od tame 
i zato brza preskakuju kamenje sigurnom i vrleti 


= viklom nogom, Na vrhu kose Stražbenice hoće da 


nas ostave i da se vrate, Ne razumiju naše krzma- 
nje i naše užitke u novim prizorima, Do nas do- 
pire iz dubina sve jači šum bujice Brezimenjače. 
šum kaskada. Na vrhu sedla stojimo da se nagle- 
damo rijetkog prizora, Zapad sunca na širokom 
moru, što ga tamo daleko, daleko u jedva vidljivim 
tamnim konturama zatvara lanac silhueta dugih 


= Apenina, Nebo u prekrasnim violetnim nijansama, 


što prelaze u žutilo, a ovo se izmiješalo krvavim 
korizontom, zalivenim krvlju sunčanoga žara, Pod 
nama duboko dolje tamni prodori Paklenice i nje- 
zine visoke stijene sa strmim liticama, Gledamo, 
gledamo i ne shvaćamo, djeluje li na nas više pri- 

vlačiva divota ili odvratna stranovitost ove pri- 
rodne tvorevine, Tu vidiš, što je kroz milijune 
godina učinila voda, kiša, snijeg, što je pala na 
te kraške gore i stala ih otapati, A što nije učinila 
ona, stvorila je snaga tlaka, mnoštvo silnih raspu- 
klina, stijena, prodora i odvojila bregove i gore. 

Spušta se sumrak, a po bregovima i strmim 
stijenama puzale su sjene, Sve više zamračili se 
dolovi, prodori i šuma Paklenice pod nama, Ne- 
stalo je dana, i nad nama u dubinama crnoga neba 
zatreperile su zvijezdice sanjarskim svjetlom, 

Naša dva vodića pod dojmom sve jačeg suje- 
vjerja, žale što se nisu još za dana povratili u 
svoje stanove, jer odlučno nas uvjeravaju, da nisu 
vični, da noću vrludaju po tim putevima nad pro- 
valijama, Hoće da se uvuku gdjegod putem pod 
pećinu, hoće da vadimo oružje i da ga držimo u 
ruci, Tu je negdje zimi zasuo snijeg ženu, tamo 
cigan zahvatio čobana i odnio mu ovcu, tu je vuk 
razderao ovna, s one se litice sunovratila ostav- 
ljena pastirica i njezin duh bludi ovim provalija- 
ma, I tako redom nižu pričanja i nema te sile, 
ni misli, ni čuda, što bi pokolebao to sujevjerje 
u tim malenim dušama, 

Izašao mjesec, fosfornim svjetlom zalio gorski 
kraj i ljeskao se poput srebrne ploče na površini 
mirnoga mora. | 

A noć je tako krasna! Nigdje nikog, sve je 
pobjeglo i sakrilo se od bojazni pred tom tajinst- 
venom mjesečinom i samoćom, U gorskim pusto- 
šima za mjesečevih noći svi smo jednaki, u svima 

šapće takva noć puno mističnoga, 1 to je, PNG; što 
svakog čovjeka ustavlja 1 zamišlja, Naši čobani 
X Slasno rogobore, ne shvaćaju čovjeka idealna 
svijeta, u čijim se posmatranjima sve poljepšava, 
očisti i poveća. Slijedimo jedan drugoga: uskim 
putem, sad lijevo, sad desno, neprestano izmedju 
M amenih klada i stijena, što nam ih rasvjetljuje 
mjesečina, " odu tog 
= Visoko gore nad našim glavama u noćnoj polu 
3 tami prijeti nam ko bijela noćna avet strma kli- 
: sura kuka Buljme, Što smo joj bliže, sve jače se 
1 osovljuje, sve su ogromnije njezine kamene klade 
i grebeni. Velike mora da su tu lomljave i trije- 
= sovi, kad se ruše ti ogromni kameni u sume e 
= dure. Tada mora da se potrese zemlja i nebo! 
A kad stignemo pod samu Buljmu razljute se, 
 čobani, bace teret s plećiju i ne dadu se ni korak 
dalje. Tu će noćit, pa zbilo se što mu drago. Od- 
= lučni su i ne popuštaju. Zavuku se medju kamene 
= klade, pokriju glavu zobuncem i umorni od puta 
brzo usnu. Legnemo i mina to kamenje, naslonimo 
Đđ glave na torbe, ali oči nam se ne zaklapaju ti 
- blude po zemlji i nebu. Silne gore sa svojim du- 
1 gim sjenama okolo nas, a daleko tamo dolje mir- 
no more u bljedo zelenome rasvjetljenju. Čudni 
3 osjećaji, sijaset osjećaja u toj tišini, što ju prekida 
na mahove lagani vjetrić sa prevale na Dolcima, 
Dojam neodoljiv, tu svatko mora da osjeti, koliko 
je skrivene nutrinje u pojedincu. Ima ih, koji u 
takovim časovima utonu u religioznost 1 kažu, da 
ta nutrinja ne pripada njima već Bogu, Je li to 

strah pred mističnim zujanjem noćnog povjetarca 
ili strah pred strahotama u prirodi, strah, da de 
mu se dogoditi baš ono, čega se on najviše boji? 
Duga je ova krasna noć, ali neugodna postelja 
i sve hladniji vjetrić sa Dolaca. Daleko si od svo- 
ga doma, daleko od znanaca na toj pustoj vrletnoj 
Buljmi, što se uzdigla nad morem više od tisuću 
i pet sto metara, Zatvaramo oči, drijemamo i dri- 
jemajući slušamo simfoniju gorskog vjetrića, što 
ju svira na liticama Buljine o životu, koji odmiče 
jednako dalje, prikupljajući nove zvukove svojoj 

... U osvit zore nastavimo put na slikovite 
DGce, iza kojih se žarilo istočno nebo poput usi- 
jana željeza. 


Be. Proljeće u Karavankama 
(Po grebenu od Stola 2236 m na Golicu 1835 m). 



















= Ljudi što čeznu za gorama od veće su česti 
 idealisti, brzo se zanose ljepotom i raskošjem u 
prirodi i taj ih idealizam udružuje u krilu prirode, 
u koju dolaze iz svagdanjeg života, koji je podi- 
-jelio svijet u prijatelje i neprijatelje. Nigdje taj 
idealizam nije tako velik i uzvišen kao u Alpama, 
gdje je beskrajna priroda prosipala krasote i stra- 
hote svoje svemoćnosti i razornosti, Zato tamo 
dolaze idealisti iz svih krajeva i tamo se udružuju 
čista i iskrena srca ljudi raznih domova, nazora i 
jezika, tamo podižu jakost svoje volje i ponos 
ljudski, razvijaju snagu svoga tijela i ispunjavaju 
srce toplim i altruističkim čuvstvima, 

= Karavanke! Tko se samo jednom uspeo na koji 
njihov vrhunac ostaje mu taj dan duboko u sje- 
. ćanju i pravi se planinar ne može oteti čežnji, a 
da ih svake godine ne posjeti, jer doživljuje vazda 
novih utisaka i dojmova u njihovim gorama, u 
veselom životu njihovih planinarskih kuća, 

= Karavanke su skupine gora izmedju Save i 
Drave na medji Jugoslavije i Austrije. Dosižu na 
jugozapadu do Julskih Alpa, na jugoistoku vežu 

se na Kamničke Alpe, a na sjeveroistoku na Po- 
horje, Medju hrvatskim planinarima postale su uz 
Julske Alpe, napose Triglav, vrlo omiljene i popu- 
larne Karavanke, Onaj, koji hoće da okuša svoju 
snagu i ustrajnost, da se broji medju uvježbane 
planinare, treba da se uspne na Golicu, taj Jugo- 
slavenski Rigi, kako ju nazivlju Slovenci, da re- 
dom podje na impozantni Stol i bijelu Kepu, pa 
će u širokim vidicima doživiti sretne časove stra- 
hopočitanja i veličajnosti, što ga gore pobudjuju 
u ljudskom srcu i samo će u gorama, kako kaže 
Rousseau, naći odmora, umne i duševne pobude, 
jakosti i energije, zadovoljstva i sreće, 

Sve što u Sloveniji planinari, sve to u proljeće 
kad snijeg okopni i čim se otvore kuće na Golici 
(Spodnja 1582 m) i Kadilnikova (1835 m) na 
samom vrhu, sve to hrli na tu karakterističnu 
goru, da se naužije čista pogleda na Triglav i 
proljetnoga sunca, mirisa u gorskim vrtovima 
prepunim narcisa i encijana, U planinskim kuća- 
ma sve oživi, dolaze i odlaze danju i noću plani- 
nari, vesele se i pjevaju okićeni narcisama, po 
putevima se dozivlju i pozdravljaju, Sve se po- 
mladjuje iza duge zime i sve miriše po proljeću 
i cvijeću, Nema gore u Sloveniji, osim Triglava, 
koju bi slovenački planinari posjećivali tako rado, 
kao ovaj obronak Karavanka, koji je po svojem 
položaju i izgledištu zahvalno izletište, 

Put na Golicu širok je i lagan u usponima, 
ugodan, ni najmanje naporan, a od željezničke 
stanice Jesenice jedva tri do tri i pol sati udaljen. 

Stoga tako brojno polaze i manje uvježbani pla- 
ninari i školska omladina u skupinama na njezin 
s srh, da uče, gledaju i uživaju u širokoj panorami 
od više sto kilometara naokolo, 

Sa Golice je najgrandiozniji prizor na sam sni- 
ježni Triglav i Julske Alpe, obasjane jutarnjim 
suncem, što se ljeskaju na snježnim plohama, koje 
se ruše u doline Krmu, Kot i Vrata i prelijevaju 
u tisuću zlatnih boja, Okružuju ga bijeli trabanti 
Rjavina, Cmir, Pihavec, Stenar, Križ i Razor, pa 
 šiljati grebeni vratolomne Škrlatice, oštra pira- 
mida Špika, gordi Jalovec, za njime okrugla glava 
sijedoga Mangarta, Ta tko bi ih redom sve iz- 
brojio tamo od Črne Prsti i Bohinjskoga gorja, Bo- 
| gatina i Krna, sve do Babe i Kepe u Karavan- 
kama! A svačije srce veselo zadrhće kada daleko 
iza njih ugleda bijelom jutarnjom maglicom ogrnute 
Visoke Ture, što ih je obasjalo porodjeno sunce 
d riše u bijelim oblacima konture Grossvenedi- 
gera, Grossglocknera i Sonnblicka s njihovim 
dugim i širokim ledenicima, Na sjevernoj strani 
duboko dolje vijuga se Drava po širokoj Koruškoj 
i i blješte jezera Vrbsko, Osojsko i Blaško, iz kojih 
sunce diže bijele oblake od magle. A tamo gore 
na istočnoj strani masivni Stol sa strmim grebe- 
nima i velikim strehama, što se ruše u korušku 
stranu, 

= Planinar, koji razumije jezik ovog blizog i da- 
 lekog alpinskoga svijeta, ovih sniježnih gora i 
ledenika, tajinstveni jezik lijepoga i velebnoga u 
Prirodi, što uzdiže naš duševni svijet, naći će naj- 

veći užitak, što ga može da nadje ljudsko oko i 
duh, morat će se podati razmišljanjima u shva- 
ćanju lijepoga i etičnoga u životu i u čovjeku, I 
onda će pravo osjetiti 4 shvatiti ljepotu i smisao 
u pejsažima velikih umjetnika, u stihovima pjes- 
nika, što pjevaju himne i ode kraljevstvu gora i 
planina, 

Jedva što se u maju otvore kuće na prekras- 
noj Golici, koja se, kako ju je nazvao jedan naš 
oduševljeni planinar, pretvorila u pravo kraljev- 
stvo narcisa i encijana, hrle k njoj u velikom broju 
slovenački i hrvatski planinari, koje svagdje do- 
čekuju s veseljem i pozdravom, To su dani pla- 
ninskoga hodočašća Slovenaca i Hrvata, što sa 
visokih rubova prekrasne Golice pozdravljaju osvit 
proljeća u slovenačkim Alpama. 

Dok je na Golici proljeće u najljepšem cvatu, 
na susjednome Stolu i Vajnešu bijele se snježne 
strehe, velike snježne plohe, pokrivaju strme 
hridi, pećine i pašnjake na planini Belščici, dok 
je u vrtači Medji dola nagruvan snijeg strmim va- 
lovima i tali se u jezero, što ponire u dnu toga 
dola, 

Jednoga proljetnoga dana, kad su velike sku- 
pine slovenskih i hrvatskih planinara hodočastile 
na Golicu, pošli smo nas trojica iz Žirovnice na 
Stol, Vodio nas popularni slovenski planinar Joža 
Čop, poznati penjač po sjevernim stijenama Tri- 
glava, Prisojnika i Jalovca, što ih obišao u društvu 
srčanih drugova slovenačkih planinara Tominšeka, 
Kajzelja, Jelovšeka, Topolovca, Juga i drugih 

k pravi sin ovih kršnih gora«, vazda vesko i ba: 
voljan, vjeran drug i dobar čovjek, Bilo je pol šes 
sati u jutro, kad smo s njime krenuli iz Žirovnice 
prema Valvazorovoj kući pod Kserom, U živah- 
nom nam razgovoru prolazi brzo vrijeme, pa smo 
Za sat 1 pol dohvatili ovu kuću, gdje nas je 
 opskrbnica podvorila bijelom kavom i spomenula 
nam, kako je prije više dana odustalo neko- 
iko planinara, da se uspnu na Stol i po pen 
onima na Golicu poradi velikog snijega i csnjeđai 
-usova, Ali naš joj slovenački drug smiješeći se 
= odgovarao »nič nevarnoga« i uvjeravao nas, da 
ćemo taj put s njime proći bez pogibelji. 
h 


= Sunce se popelo već visoko, a nebo bilo djelo- 
i Miće prema sjeveru i sjeverozapadu oblačno i nije 
dalo slutiti, da bi taj dan bilo oluje i nevremena, 
= Nedaleko od Valvazorove kuće dijele se putevi 
k prema vrhu samog Stola, Jedan obilazi u serpen- 
= tinama sa jugoistočne strane mali Stol, a drugi sa 
južne strane ide strmo i ravno i dolazi izmedju Ve- 
= likog i Malog Stola do Prešernove kuće na Malom 
= Stolu. Podjemo tim potonjim putem, svraćajući na 
= svakom koraku poglede na Bledsko jezero pod 
nama i na majestetične Julske Alpe, obasjane čas 
= jutarnjim suncem, čas zastrte bijelim oblacima, što 
se radjaju na njihovim  snij ežnicima, Prolazimo 
= kroz šumu, kroz romantične gorske rajeve, izmedju 
= kržljave borovine i gorske flore, sve do pastirske 
= bajte na kojih hiljadu osam stotina metara, gdje 
= smo malo odahnuli da se nagledamo široke slike u 

dolini pod nama, u kojoj se probudio svijet, gdje 
križaju pruge i vlakovi i zvone crkvena zvona, 

Jutarnje nebo gubilo svoj sjaj. U zraku se malo 
po malo zahvaćaju u boj dvije struje i motaju ma- 
lu u visinama, Od te pastirske kućice počima sni- 
jeg, koji je dublji i širi i seže do vrha Velikog ; 
Malog Stola. Sve je strmiji i naporniji, pa smo tre- 
bali puna tri i pol sata, uspinjući se po tim snijež- 
nim plohama, dok smo od Valvazorove kuće došli 
Prešernovoj kući na Stol, 

Tu nas ugrijane rashladio studeni vjetar i neko- 
liko debelih kapi kiše, Kuća zatvorena, munjovod 
na krovu savijen, sa sjeverne strane zametena do 
krova snijegom, Nad Kamničkim Alpama i nad Be- 
gunjščicom vriju tmasti oblaci i vjetar ih nosi 
prema Stolu, Počima kiša, pa odmah krupan led, 
Govorimo o oluji i gledamo zabrinuti što će danas 
oš svega biti. Naš vodja Slovenac zagrnuo se je u 
svoju kratku pelerinu i gologlav pjeva iz svega grla 
koruške pjesme, prekrasne melodije, dirljive riječi, 
što razblažuju srce, I što bi u tren oka, zabljesne 
nad Begunjščicom i grozan tutanj razliježe se na 
sve strane, Brzo smo zakopali željezne cepine u sni- 
jeg, a ledena kiša spustila se u plohama i ritmički, 
velikom bukom udara na krov Prešernove kuće, uz 
čije smo se stijene prislonili stojeći u snijegu, 

Crni oblaci, što nose tuču i munju, prolaze nad 
našim glavama, a mrzli vjetar trga maglu i nosi ju 
spram Bleda i Triglava, Gledamo kako se ondje 
spuštaju mlazovi kiše i munje sijeku iz oblaka u 
oblak uz silnu tutnjavu, što nam dugo šumi u ušima, 

| A kad je na kratak čas vjetar pročistio komad neba, 
 ošli smo brzo na sam rub Stola da pogledamo 
BE bolio dolje na strme pećine što se ruše u Ko- 


o" Nakon tri četvrt sata, što smo proboravili na 

= vrhu, prošla je oluja sretno nad našim glavama 

= prema Triglavu. Spremimo se na silaz po grebe- 

= nima Stola i Vajneša, pa preko Belščice planine i 

gudure Medji dola na Golicu, gdje nas u Spodnjoj 

= kući očekuju još iste večeri naši drugovi, 

| lj  Spuštamo se kližući niz široke sniježne plohe, pa 

se opet penjemo u oštrim usponima po sipkom ti 

jegu na strmim rasječenim pećinama, Puteljak, ji 
ljeti ovuda prolazi nije naporan i pogibeljan, nu 
sada pokriven snijegom, traži veliko svladavanje 
napora i oprez, a naš vodja, sin ovih kršnih gora, 
; vodi iskušanom ohne Papije nam Bia td, 
strmom snijegu, obilazi hridi i pećine n - 
f nom odani iskusna planinara visokih gora, 
: Veremo se čas gore, čas dole po sniježištima, po- 
 mažemo si i upiremo se na snijegu i zaledjenim 
mjestima željeznim cepinima, Putem nas na ma- 
hove prati uz grmljavinu obilna kiša, koja se je 
 sasula na nas u snijegom zatrpanoj guduri Medji 
= dola, u kojemu smo se osjetili kao u Danigovom 
| paklu, okruženi i zatvoreni visokim pećinama, za- 
| Bi tria pos iz nje digosmo na njezine rubove, 
otvore nam se vidici na pitome gorske pašnjake i 
= pastirske kućice kraj kojih prolazimo, — i na ma- 
= hove pogled na Bledsko jezero i dolinu Save, sve 

tamo do Kranjske gore. Pod večer još istoga dana 
došli smo u Spodnju kuću na Golici, prešavši u 
jednome danu za deset i pol sati hoda najljepši 
proljetni put Slovenačkih Karavanka od Žerov- 
nice na Stol i od Stola na Golicu radosni, što nam 
je trud i napor bio negradjen gorskim vidicima i 
uspješan u borbi s prirodnim nepogodama. 

Drugi dan silazeći sa Golice, svraćali smo po- 
glede na njezine kuće i vrhove po kojima se vrzli 
i uspinjali u dugim redovima veseli planinari, pje- 
vali i dozivali se, Radovali smo se, da smo doživili 
taj proljetni planinski triumf ljudi u gorama, — 
ljudi, kojima u planini nikada ne presahnu izvori 
srca, niti ih zahvaća melankolija, da im ubije 
čuvstva, 

BIJELE STIJENE 























Hajdučki Kukovi 


Sunce je tonulo iza bregova u more, kad smo 
na povratku sa Maloga Rajinca u Sjevernom Vele- 
bitu prolazili kroz impozantna Lubenska Vrata, 
S jedne i druge strane duge gorske uvale odvojile 
se visoke pećine i klisure bijele kao mramor, što 
se poput strmih zidova podigle iz gustih šuma bo- 
rova, jela i omorika, Samo se negdje nadje po koja 
bjelogorica, kao da je zabludila u tudje dobro. Na 
okomitoj kao snijeg bijeloj stijeni izrasla je nad 
bezdanom jela, oplela svoje korjene u usjekline 
i rupe, uzdigla se gordo tamno zelena kao svi- 
jećnjak na visokoj stijeni gotskoga hrama, Kad- 
kada bi šum u krošnjama drveća prekinuo gorsku 
tišinu, a lagani vjetrić zanjihao rijetke grane jele 
na bijeloj pečini, da je nježna i meka stidljivo za- 
treperila. 

= Još za večernjega sumraka dodjemo na široku 
gorsku livadu Lubenovca, što se utisnula uokrug 

izmedju Vratečkoga kuka i Kozjaka, a po njoj još 
pase stado ovaca i nekoliko mazgi. U dnu livade: 
stisnula se pastirska kolibica i tor za blago, Pred 
njom se dimi vatra i na njoj vari u kotliću palentu: 
kršni Primorac, što je nedavno sa ženom i djecom 
. 

došao iz sela kraj mora visoko ovamo u planinu, da 
kroz suho ljeto prehrani stado ovaca i tudju stoku, 
Pred kolibom ležao vodom napunjeni kabao, u ko- 
jem se talio snijeg, pa istesana daska na dvjema 
kamenima, što je služila za sjedalo. U kolibici pre- 
gršti sijena, naslonjena dvocjevka, neugodni vonj 
od vlage i zadah od dima, 

Dobri prostodušni ljudi nude nam mlijeka i pa- 
lente, vode iz kabljića, no teško pristanu na noći- 
šte u kolibici na sijenu, jer je u njoj jedva mjesta 
za nje same, A kad stekosmo njihovo povjerenje, 
nude nam i sira i dasku za sjedalo, Raduju se da 
mogu s nama govoriti o svojoj bijedi. On nas upu- 
ćuje u tajne puteve ovih gora i planina oko nas, 
spominje orlovska gnijezda na Hajdučkim kuko- 
vima, kuda će nas sutra ranom zorom da vodi. 
Žena nesretna jadikuje kako im je zorom neki jaki 
medvjed, što se već više dana provlači ispod Kuka 
iz šumske guštare, lomeći putem granje i grmlje, 
povalio i zatro zelenu zob na malenoj njivici kod 
Lubenskih vrata, 

Kad se spustila večer sakupe se oko kolibice 
u medjusobnom strahu djeca pastireva, ovce i 
mazge i polaze u torove, Večernji sumrak prelazi 
u tamu i šulja se tiha ljetna noć po gori i šumama. 
Gorskom krajinom prolazi neki tajinstveni svečani 
šapat, Katkada zableji janje, ili zalaje ovčarski 
pas i opet se sve umiri,,, Narav spava... Izmo- 
reni od dugog puta po brdinama i kršu svalimo se 
na pregrštu sijena u kolibici, skinemo kaput, s njime 
se pokrijemo i za čudo, nije nam bilo studeno, ni 

 tjeskobno, ni strašno, Kraj nas spavaju dva čo- 


Ka 
. 


-vječja lika, u dnu na daskama djeca, čije se glave 
sakrile nekuda u gunjac, Mjesec se uzdigao nad 
planine, njegova blijeda mrlja i sjene ležale na ka- 
 menju, što je provirilo iz travnika, Kroz istesane 
daske, što su jadno pokrivale kolibicu, padalo je 
omjesečevo svjetlo na naše obraze ,., Čarobni, tajni 
= život gorske noćil.,, Utonemo u tihu poeziju pri- 
rode i usnemo, 


... Na istoku bilo je sve manje zvijezda i sve 


se jasnije radjala svjetlost na nebu, Uranili smo. 
Negdje nad pećinama zakliktali orlovi, a u toru 
 zablejale ovce, Ustala žena i pastir, uzeo sjekirom 
 tesati drvlje da potpali vatru i vari nam mlijeko. 
= Naokolo po brdinama hvatala se rijetka maglica i 
= pokrivala vrške visokih jela i omorika, Na istoku se 
- ražarilo nebo, izlazi sunce, a magla se podiže iznad 
= vrhova, ili se pretvorila u rosu, ovlažila livadu i 
kamenje po njoj. Sve je naokolo vonjalo po jutar- 
njoj rosi i vlagi. Na sve strane prekrasne slike gor- 
= skoga kraja u jutro, što se budio iz sna, Zarume- 
o onili se od sunčanog žara vršci bijelih hridi Ko- 
Zzjaka, Vratečkog Kuka, Malog Kozjaka, Bogovač- 
= kog Kuka, a iza njega lanac Hajdučkih Kukova. 
Oko njih nepregledne šume staroga i prastaroga 
= drveća, Stojimo zapanjeni pred tim pojavama pri- 
= rode, kojima upravljaju vječni zakoni, promatra- 
mo forme lijepoga u prirodi i osjećamo ih u pro- 
= storu, u jednostavnosti pokreta njezina života i 


 Njezinih promjena, I tu opažamo motive originalne, 


d 


osebujne, koje drugda ne bi nikada opazili, 

Spremimo se da podjemo na Hajdučke Kukove, 
Vodi nas pastir, koji je jednom bio na njima, uzi- 
ma dvocjevku, jer bez nje ne ulazi u goru. Pola- 
zimo puteljkom, kojim smo jučer došli od Luben- 
skih vrata, nu na polovici puta zakrećemo u šumu, 
u kojoj nema puta, 

Što dublje ulazimo u šumu to je ona postajala 
gušća, a veranje napornije po kamenju obraslom 
mahovinom i prekriveno trulim deblima. Visoka 
vlažna paprad i ostala bujad ispunila i najmanju 
čistinu izmedju kamenja, Pastir na časove stane i 
$leda u šumu pozorno, pa onda uzima pravac kroz 
ponikve i gromače, krajem, koji možda nikada ili 
već dugo nije vidio čovjeka, Osjećamo da se po- 
malo uzdižemo iznad drveća, obilazimo okomite i 
glatke pećine, Nijema kamena pustinja i krš! Da 
nije sunca, što se već uzdiglo i svojim tracima pre- 
lijevalo izmedju grana u bisernoj rosici u bezbroj 
šara, ne bi vjerovali, da je na vrhovima ovih šuma 
bijeli, čisti, sunčani dan, Dolazimo verući se noga- 
ma i rukama na oštre hridi kao češalj nanizane, 
po raspuklinama i škrapama obraslim kržljavom 
borovinom, 

Zar je tuda ikada prolazila čovječja noga? 

U tim su se neprohodnim kamenim šumama su- 
roga krša skrivali nekoć hajduci, bježeći od vlasti 
i lihvara, kojima nije nikada bilo dosta seljačke 
krvi. Tu pod ovim grdnim planinskim hridima di- 
jelili su plijen i prebivali dane i godine, Tu su pje- 
vali pjesme i stvarali priče o hajdukovanju, smi- 
šljali osvete, koje su bile sladje i jače od samilo- 

sti, gajili inat i nagon, koji je bio jači od razuma. 


Tu u toj pustoj gori mora svačija fantazija da oživi 
i dozove u pamet uspomene iz prošlosti, Vidiš se- 


režane crvenom kapom na glavi, ispod koje visi 
duga kosa. Nose šareni prsluk, kaftan od zelena 
sukna, preko ramena prebacili dugu crvenu kaba- 
= nicu, o pojasu im handjar i kubura, rog za puščani 


prah, dugom diljkom na ramenima, — kako gone 


po tim dupljima, šumama, špiljama hajduke i bje- 
- gunce, što se krili po ovim skrovištima, 


Kad smo dosegli najviši vrhunac Hajdučkih Ku- 
kova, onda smo tek zapravo vidjeli pod nama ne- 


l pregledni labirint od klisura, ponikava, gromača, 


kukova u gustoj crnoj šumi, što se dizale i spu- 


 štale kao valovje izmedju Kuka (1650 m) i Bogo- 
= vačkog Kuka (1504 m). Na samom vrhu opazilo 
nas nekoliko orlova, što su dugo kružili nad našim 
glavama i kliktali, Na sve strane pogled u divlju 
romantičnu gorsku krajinu Sjevernoga i Južnoga 


Velebita, More bregova, ocean kamenja, duliba, 


- ponikava, šuma, proplanaka, na kojima imade pa- 


stirskih koliba, zaklonjenih izmedju šuma i gro- 
mača kamenja, iz kojih se provlači dim, a pred 
njima pasu stada ovaca, goveda i mazgi. Na sje- 


veru ističu se masivne trupine Velikog i Malog Ra- 
= jinca, Zavizanska kosa, pa lijevo i desno Kukovi 
= Ružanski, Kozjak i mnogo drugih. Prema jugo- 
istoku impozantno se uzdiže Šatorina, a iza nje 


Bidaleko dolje na jugu Vaganski vrh i Sveto Brdo. 


= Sunce se popelo nad naše glave, dan je vedar 


i vruč, Daleko dolje pod nama blješti more kao 

srebrna ravna ploča, Smirilo se kao da hoće poči- 
nuti na žarkome suncu, Odmaramo se na gromači 
kamenja najvišega Hajdučkoga Kuka i promatra- 
mo smjer puta koijm bi se spustili u Lomsku Du- 
libu, da uhvatimo šumsku cestu, što vodi iz Alana 
u Štirovaču, gdje bi prenočili, Nasladjujemo se vi- 
dicima i krasnim sunčanim danom, što nam nadok- 
nadjuje stostrukim užicima napor i muku kod ve- 
ranja čitavoga jutra. Cijenimo zalihu vode kao 
dragocjenu stvar, a kad nam je nje nestalo žedja- 
jući na sunčanoj pripeci, dao se pastir na traženje 
vode, verući se nevjerojatnom vještinom niz litice, 
u gudure i našao ju! Penje se iz duboke uvale i 
iznosi nam na vrh nabijenu grudu snijega, što ga 
talimo na suncu i pijemo. Nedamo se na povratak 
s tih kamenih vrhova, tihih i pustih, kao da u njima 
živimo bog zna već kako dugo, ne mislimo ni našto, 
ne spominjemo se ničesa, ni ljudi, ni doma, Nema 
tu ničesa, što bi uzbudjivalo naša čuvstva nad ne- 
pravdom, sudbinom slaboga, nemoćnoga, idealnoga, 
Tu na tim visokim pustim kamenim gorama čovjek 
idealizuje i čisti dušu, u čeznuću za životom, širo- 
kim svijetom i njegovim ljepotama u vječnim nje- 
nim promjenama i kretnjama, 

Gledajući pod sobom naokolo silesiju gudura i 
ponikava, razumjeli smo, zašto se ovuda krili ne- 
koć hajduci, po kojima je narod prozvao taj lanac 
bregova Hajdučkim Kukovima, Jasno smo shvatili, 
da su u ovoj gorskoj pustinji, kuda se provlači samo 
Zvijer, dje nema ni traga ljudskoj stopi, mogli da 
zaborave i svoj dom i svoje najbliže i podali se ži- 

votu gorskih pustinjaka, provlačili se kroz gudure 
i šume od dana do noći, 


Doba je da se sidje sa tih visina i prije noći 


= dodje do noćišta, Pastir nam nudja i ove noći svoju 
_kolibicu, pa podjemo s njime istim putem, uz isti 
napor veranja kod silaza niz kamenje i litice kao i 
jutros, okrvareći si na oštrim bridima kamenja 
ruke i koljena, radosni da ćemo sutra s njime 
uspeti se na najimpozantniji ogromni bijeli kameni 
blok Kozjaka, što nam čitavi dan imponovao ala- 
 basterskim stijenama i hridima i pričanjima pa- 
stira, da je pristup do njega još teži... 


Ti 





Svečani dan na Velebitu 


Kad planinar imade sreću, da za vedra sunčana 
dana, bez bure i bez magle u visinama podje od 
morske obale kod Selina kroz dugi bajoslovni kl | 
nac suhog korita Velike Paklenice, pa se DE al 
uspeti se uzanom stazom, verući se izmedju klada 
a rubovima dubokih provalija, na impozantni kuk 

uljmu i njezinu prevalu u visini od tisuću i pet 

sto metara, što se usjekla izmedju Debelog brda 
i Crvenog kuka, — stati će instinktivno na tom E iku 
ne samo da nakon napornoga hoda i veranja od 
pet i više sati na sunčanoj pripeci uhvati daha 
svježeg i laganog sjevernog zraka, nego i od Šida 
zapanjen i sreće iznenadjen, što gleda još nikad 
nevidjenu sliku planinskoga kraja, 

Pred vidom kao da se brzo diže veliki zastor 
prozirnoga vela, a iza njega novi prizori gorsko 
svijeta, što svačiju dušu iznenada uzbuni i i aa 
te se nemirno ogleda na sve strane i raduje kao di- 
Jete, jer su to trenuci sreće, koja bane neočeki- 
vano, da nas gotovo zablješti zamamljivošću i svje- 
žinom veličajnih prizora, To su slike pune kolorita 
i svježine gorskog zraka i blještavila ddnskoo na- 
šeg Crnčića i slavnog Segantinija! | 

široka kamenita, valovita uvala gorskih Dolaca, 
što ju prema moru zatvaraju fantastičnoga oblika 
klisurasti kukovi Buljme, obrasla u svojim uvalama 
busenima zelene trave, a okružena visokim brdi- 


nama masivnoga Vagana i Babjeg vrha, strmo 
- odrezanog Badnja i grabrovim šumicama Debeloga 
brda. A nad ovom planinskom krajinom sivo-plavo 


nebo i podnevno sunce, što bliješti nad bjelinom 


kamenja i zelenim proplancima i titra pred očima 
svojom čistinom. Sjajna vedra sika, puna jarkih 
boja, svježeg zraka i punog sunca, što pozlaćuje 


gusta krda ovaca, što se ovim uvalama i kamenjem 
polagano pomiću pasući u zelenim busevima, a sli- 
jede ih čobani gorštaci u modrim zobuncima i cr- 
venkapama na glavi, sviraju u frulu i pripjevaju si 
pjesme svoga sela. 

Dodjoše proljetos čim je okopnio snijeg i du- 
nuo topli vjetar ovamo visoko gore u Velebitska 
brda sa strmih obala Zrmanje i Obrovca, iz Ben- 
kovca, pa Vrlike, ća iz Knina i Drniša, goneći po 
više dana gusta krda ovaca i koza, po koju mazgu 
j magare, da ih prehrane kroz suho ljeto. Udome 
se u planinskim stanovima, što se stisli uz propla- 
nak ili pod klisure sve od Visočice do Tulovih 
greda, ostavljajući od naraštaja u naraštaj uspo- 
mene od prošlih ljeta, A stanovi im siromašni i bi- 
jedni, složeni od gomile kamenja, kolibice jedva 
metar visoke, u koje se uvlače puzajući rukama, Po- 
krivene istesanim bukovim daskama, jedna preko 
druge nabacana, što slabo štiti od kišnih nepogoda, 
Uredjaj u njima još bijedniji, postelj — dvije 

daske prebačene na kamenje za gazdu krda ; 
he: blaga, U sredini gori danju i noću “Sj 
aha hora i Poea: lopiž za palentu i im 
' +. a na drvenim klinovi i 
e med ju kamenje zida visi sono Šonvi 
ponasa: napunjene maslom i varenikom, a oko 
: na po sirovom loju i žlijezdama sjatilo se na 
isuće zelenih i velikih muha, U kutiću kra: 
= stoji sandučić za rublje i drveni kablić “ad 
i nj irsko Žestok vonj tih pi 
ne vatre, što ujeda za oči žaj 
ma onto tlu, goni i same čobane, wa “da or 
Plih noći spavaju u travnicima, " 
a I kisnah siromaštvu veseli su i ne tuže se ni 
o, Ako imade na svijetu sretnih lica, ako imad 
eendnia smijeha kod ljudi, onda pa to ri 
a gorštaci, koje je vazda zanimivo i milo 
Meni sn kv oru Me u tim planinama već iz 
: o nj ovoj junačkoj prilici, po sunc 
asia crvenkapi i odjeći don i sitan 
: ja, g su istinite, poštene i dobroćudne duše 
koje sude dosta umno i tanko, čega se je držati, 
ini klonuti, slobodni su i smjeli, lukavi i doboj. 
ešava Se, — ta to je čovječanski — da im x 
medju njima inata, razračunavanja i krvnih o na 
zlobe i jala, da se u planini zbog Ndiarakka dj | 
sanda izmedju udaljenih pastirskih stanova img 
vića i rode Monteki i Kapuleti, ali moral Stoji kod 
jih na višem stepenu, nego u ikojem dijelu naroda 
sb >. U pastirskom stanu na Dčcima, što se 1 
Jiv stisnuo pod grabovu mladu šumicu na vi- 

i sini od tisuću i četiri stotine metara nad morem, 
pred više je godina uspjelo dvojici planinara da 


nagovore gazdu i gospodara Mijata Vrkića, da ih 


pusti noćiti u njegovom stanu, On ih uporno upu- 


 ćivao u šumicu pod krošnju drveća, jer u stanu 
jedva imade mjesta za noćenje njegovih čobana. A 
vani spuštala se magla i sipila kišica, što je na- 
= vještala kišovito vrijeme, Bože moj, to jadno no- 
ćenje! Ostat će u nezaboravnoj uspomeni u nizu 
= planinarskih doživljaja, Zar se to može nazvati no- 
= ćenje umornih putnika i planinara, što se čitavi dan 
= verali kamenim putevima prelazeći Buljmu iz Pa- 
= Klenice? U kolibici gazda i žena mu na dvjema 


daskama, petorica pastira oko vatre i dva planinara 
došljaka. Pred kolibicom još nekoliko pastira, što 
se stisli uz zidove u zobunce i gunjce, Vatra dimi, 
guši te u grlu, isušit će ti oči, smrad od obješenih 
punih mješina masla i varenike, dotakneš li jednu, 
zazuji ti oko glave oblak zelenih i velikih muha, 
da protrneš od osjećaja odvratnosti i zastrašlji- 
vosti, O ponoći došla oluja i pljusak, vjetar i grm- 
ljavina, a ispod naših nogu čučeći na kamenju i 
daskama, provalila bujica od kiše i pretvorila čitav 
ovaj jadni stan u kaljužu i blato, Okrećeš vatri sad 
lijevu, sad desnu stranu promočenog tijela, sušiš 
ogrtače i odijela... 

Ova strašna zajednička noć združila je u prija- 
teljstvo čobane i došljake, dugi razgovori i zajed- 
ničko snašanje bijede i težine neispavane noći, uz- 
budilo je u tim priprostim dušama osjećaje sućuti, 
povjerenje i udvornosti, ne znajući zorom, kad je 

svitalo, čime da nas sve pogoste i kuda da n 
smjeste, da se odmorimo, A kad je opet ama 
5 rok otopilo nam mrzle kosti, veselili se da kou 
E aziti s nama i pratiti nas u gore, na vrhunce 
agana i Babjeg jezera, Crvenog kuka, Badnja, J 
lovca i tolikih drugih brdina, što se TRENU m 
sont u Feres gorskoj panorami, : 
ai vidite u tom terenu! Gaze brzo i vieš 
rpm kraj grdnih planinskih provalija : ro& 
ih pećina, gdje se nekoć ročili velebitski haj 
are Čavlina i njegovih drugova, kližu se dbHtilioo 
ao kakve Zvijeri, napjevaju se, nasmiju se, vazd 
vedra i poštena lica, , atho) 
Pao: smo puta ljeti i jeseni polazeći u Velebit 
enuli na slikovite Dolce, da posjetimo naše stare 
znance čobane i gazdu Vrkića od »Dolaca«, I jed- 
rad smo jesenskoga dana doživili rijetku sreću 
enja svečani odlaz i šaroliku povorku o 
s m ia Velebitskih planina u njihova sela kraj 
ra, “aj svečani dan spominje na običaj | 
skih vremena, Pons 
Ne će znati svatko, što je svečani dan u visokoj 
: amin, na pastirskim stanovima i pašnjacima 
adnja, Dolaca, Močila i tolikih drugih, što se sti 
sli na tim gorskim visinama gdjegod bod deki, 
ili na obroncima šume, Ne će taj svečani dan do 
čekati, ni doživiti, ni razumjeti nestrpljivi i pono- 
siti gradjanini, što nije vičan opažati u visokoj 
planinskoj Prirodi, što buji svojim životom jer ne 
voli svatko upoznavati 1 jude nezasitnom i znalič- 
nosću, verati se crnim šumama i u gorskoj šest 

nosti potražiti žive duše, pozdravljati ih ljubežlji- 
vim glasom, zatomiti veću ili manju natruhu grad- 
ske oholosti, govoriti s ljudima niže vrsti i noćiti 
jadno s čobanima za olujnih noći u brlozima pa- 
 stirskih stanova, 

= ,,. Početkom rujna nastupile su hladne kišovite 
noći, a pred jutro mraz i vjetar. Znala je i ljuta 
bura da zahuji i zaurla niz vrleti suhe drage, pa 
privezati čobane uz njihov stan, a cijela krda stis- 
nuti gdjegod za gole pećine i hridi.., 

Za sutra naredio je gospodar Dolaca, da se na- 
pusti planina i da se vrate u svoja sela, Šalje čo- 
bana u Badanjski dolac, da se i oni tamo spreme 
ma put i zajednički krenu, Medju čobanima radost 
i veselje, da će opet ugledati svoje selo, što ga 
ostaviše u proljeće. 
= Spuštala se hladna večer, a pred pastirskim sta- 
nom gazde Vrkića pune ruke posla, On, vanredno 
junačan i krasan čovjek, crna opaljena lica, dugih 
spuštenih brkova, impozantna uzrasta širokih voj- 
nički isprsanih grudiju, u svečanom narodnom odi- 
jelu, modrom prsluku sa velikim pucetima, crven 
= kapom na glavi, stoji pred svojim stanom i nare- 
= djuje, kako će se spremiti sav tovar na mazge. Kraj 
= njega žena u odjeći živih boja, sa širokim kosi- 
trenim pojasom o struku, brine se nad mirisavim 
= pećenjima kozlića i jaganjaca na ražnju, što ih 
okreću nad vatrom mladi čobani sa kriškom zobe- 
noga kruha i sirom škripavcem u ruci, torbom 
medju koljenima i crvenim kapama na glavi, 

Tiho je tonulo sunce, zadnjim tracima pozlaći. 
valo sviloruna krda, što se sunčala na $olu ka. 
menju. A kad se spustila tiho hladna večer, sa svih 
se strana požure čobani, da danas što prije dotje- 
raju krda u torove i kad stignu pred stanove i PO- 
sjedaju oko vatre, dočekuju ih očevi i svekrve pu- 
nim lopižem uzavrele varenike i pečenjima jaga- 
njaca, Onda zapjevaju djevojke. Brzo se jave i 
momci, pa zapjevaju puni glasovi pjesme bezbriž- 
nih pastira, a pjesma im odjekuje širokim duli- 
bama i vraća se od širokih stijena, 


Stari gorštaci čobani posjednu i oni oko ognjišta, 
slušaju te pjesme i one ih nose tamo u sela na da- 
leke puteve svojih mladih dana, A kad mrkne 
crna noć na povišenim gromačama kamenja Do- 
laca i Badnja pale krijesove, pucaju kubure i njima 
se dozivlju čobani i gazde sa udaljenih stanova na 
sutrašnji svečani pohod sa planine, 


Tako se uznose veliki i silni ljudi ove Velegore, 


Kad je svitala zora i sunce bilo još daleko tamo 
iza istočnih gora, gdje se pomaljali obrisi vrleti i 
dolaca, krenula je svečana povorka sa Badnja i Do- 
laca. Najprije krenu gusta krda ovaca i koza, 
prate ih zelenilom okićeni čobani uz svirku frule i 
pocikuju od veselja, Kraj njih poskakuju ovčarski 
Psi i veselo se daju u potjeru za zaostalom ovcom 
i jaganjcem, Kad su krda plazeći po dolinama i uz- 
visinama dobrano poodmakla, slijede ih natova- 
rene mazge i magarci mješinama, kotlićima, čita- 
vim tovarom iz stanova, okićeni zelenim granama 

| i šarenim vrpcama na prepletenoj grivi, Za njima 


jaši gazda gospodar blaga i žena mu u svečanim 


odijelima, okićeni nakitima i cvijećem, Prate ih 
= čobani u modrim zobuncima i crvenim kapama na 


i , €: , , LET? .. r s .. n- 
glavi, momci i djevojke okićene cvijećem i vije 


cima isušene trave, Pjevaju pjesme, gruvaju puške 


i kubure, a jeka ozvanja uokrug kroz proplanke 


= gora i ponikava. U tom svečanom času kad zaore 
pjesme, stupa povorka ponosno i smjelo, uz pjesmu 


gromku, čuvstvenu i veličajnu, kao molitva, što 
uznosi srca, ,, 


Odmiče polagano planinski život ovom gorskom 


karavanom, u prekrasnim još nikad nevidjenim 


slikama jarkih boja i kolorita narodnih nošnja, što 
se u bojama narodnoga stijega ljube surom bojom 
kraškoga kamenja, zelenilom uvalica i travnika i 
crnim šumama u okrajcima, Nestaje po malo ove 
planinske slike čobanskog života na raskršćima is- 
pod Vagana, puzajući sve dalje prema toplome 
jugu po zelenim planinama, iz kojih se hrpimice 
pomaljuju bijeli grebeni i ulomljeno stijenje, pa 
se penju sljemenima goljeti prema Halanu, A nad 
njima medju rastrganim oblacima prodrli su traci 
podnevnoga sunca i aureolom obasjani svečani zbor 
ovih krasnih ljudi zapjeva gromko himnu suncu, 
stvoritelju svijeta.., 

Sve sitnije bivaju modre i crvene točke u sve- 
čanoj povorci, sve sitnije točkice bijelih svilorunih 
krda, sve tiše i tiše dopiru njihove zvonke pjesme. 
Utihnuše kubure, utihnuše pjesme, nesta ovih 

krasnih dobrih ljudi, nesta ove nevidjene nikad 
jošte u životu svete i veličanstvene slike gorskog 
kraja, Osta uokolo pusti sivi kamen, mrtve stijene 
pastirskoga stana na Dolcima, snuždile se tužne 
kao da plaću, hoće li se opet ova djeca sunca i ovih 
planina vratiti o proljeću i donijeti u taj pusti kraj 
sunca, pjesme, radosti i života |, , 

Na Bijelim Stijenama 





Kadgod sam bio na Bijelim Stijenama, imao 
sam novih doživljaja i udivljenja o neobuzdanoj 
igri prirode, koja tako često u Alpama ostavlja du- 
boke dojmove u dušama odvažnih planinara, a koje 
oni rado bilježe u svoje planinarske kronike, 

Što me zanosi ovamo na Bijele Stijene tolikom 
privlačivom snagom? Zašto hitim na nje verući se 
po klisurama nestrpljivošću športskog nagona, da 
ose što prije dovinem njihovih vrhova na bridkim 
stijenama? — Kadgod mi tko spomene taj krasni 
gorski kraj, ćutim čeznuće za njim, koje se uzdiže 

do najvišeg užitka, kada oko mene buji radost, topli 
okucaji srca i duboki osjećaji ushita, što prožižu 
grudi mojih sudrugova planinara u tim romantič- 
nim planinama naše Švice. Da nije to ona čovje- 
kova sreća u nama samima i samo u gorama, kako 
kaže Maeterlinck? ,,, 

A opet koliko puta je čudnovat i dosta često 
nerazjašnjen utisak, što ga primaš ovdje, u tom 
bajoslovnom kraju naše Kapele, podno samih tih 
bregova, u tihim i malenim seoskim kućicama, Ti 
jaki gorštaci bistra pogleda i zdrava duha ne 


shvaćaju pravo, zašto tako veselo kuca srce ushi- 

ćenog planinara baš na tim pustim vrletnim plani- 
nama, Ne slijede sa čeznućem njegovu čežnju, da 
se proveru tim grebenima i skalinama, gdje se uz 
tihu pjesmu vjetra i omorika udomila fantazija 
prepuna dugih priča o nevidljivim silama crnih 
šuma i sablasnih stijena i od pamtivijeka začara- 
nom starcu Kleku, gdje da je i sam Kraljević 
Marko legao na počinak u staračko mu krilo, 

Narod tih gorštaka ima svoju tradiciju, a vje- 
rujte mi, ta podaje tom planinskom kraju još veći 
čar, što ga može samo smisliti čista pjesnička duša 
našeg naroda, 

Nema tu ni alpskih kuća, ni mekih ležišta, toplih 
juha od sušena graha, ni hajdinskih žganaca sa 
slaninom, ni planinskoga vodića, ni planinskoga 
pozdrava, ni puteva sa napisima. Divlja romantika 
na sve strane! A ta nas potiče u našemu čeznuću, 
da se popnemo ovamo na vrhunce i na sam Bad- 
njak i u žarko ljeto. Ne smeta nas ni noćenje u 
šumi, i u drvenoj truloj daščari, na lišću doče- 
kamo u dubokom snu osvit dana! Ne smeta nas ni 
izvjedljivi domaćin, što nas neprestano i začu- 
djeno pogledava, kao da pravo ne razumije, što 
nas goni u planinu kad nismo od šumarskoga zva- 
nja. Ne smeta nas, kad stane pričati — a priča 
dugo i dugo o razbojnicima i vatri noću na Kleku, 
o udesu i vješticama, — usnemo blaženim snom i 
snivamo o doživljajima prošlog dana. 

... Bilo mjeseca augusta, kad smo preko Begova 
Razdolja pošli na Bijele Stijene. Premda je bilo u 
augustu, zahladilo je i duvao mrzli zapadnjak. 

Nebo bilo prevučeno tankim sivkastim oblačičima, 


koji su se na sve toplijem suncu gubili, Naokolo iz 
crnih gudura i provalija dizale se bijele magle, što 


je već običajan pojav jutrom u planinama, u raznim 


oblicima, spajale se u bjelkaste oblačiče, što su 


isprva titrali nad vrhovima i od časa do časa za- 


- stirali ih. , 


Naš vodić lugar kruži okom po tim vrhovima, 


= što su provirili iz crnih šuma, šutljiv je i žuri 
mu se, da što prije dodje na prevalu, što nas dijeli 


od doline, u kojoj je Begova staza, Vjetar je du 
vao jače i motao magle u zraku, Iz crnih vlažnih 


šuma podrugljivo nas dozivlju šojke i svrake, je 


dini stvorovi, što uz kukavice, jastrebove i sokole 
unose nešto života u taj pusti kraj. Vjetar nam 
tjera u obraze maglu, hladna je i vlažna; ruke su 
nam pomodrile od zime hvatajući kamenje. Dose- 
gli smo prevalu! , 

Magla! Žuto-siva magla! 

Obavija nas sve gušća magla, na dva do tri me: 
tra jedan drugog ne raspoznajemo. Što smo joj 
skrivili, da nas progoni tako silovito iza naših 
pleća! — Što da radimo?.., Tu nema odgovora, 
već brzo dalje niz to pusto kamenje i paprad, Spu- 
stio se pljusak, koji ne poznaje nepremočivih pe- 
lerina i gumenih ogrtača... Bljesnel... Pred oči- 
ma ostaju još dugo od te munje neke vijugaste 
žute šare. U ušima tutnji i šumi, kao da je iza nas 
opalio top. Nemaš kuda da se skloneš, — nigdje 
ništa, nigdje nikoga. Lugar okrenuo cijev od puške 
k zemlji i kao hitar zec bježi nizbrdo kroz gustu i 

do prsiju visoku paprad, što je promočila i noge i 
odjeću. Nema tu oklijevanja, nema tu ni odmora 
ni daha, Strijele udaraju kao u ratu topovi! Osje. 

timo, da smo u žutom munjevnom oblaku , , , 

Bože moj, dodje ti u toj konvulzivnoj trki nizbr- 
dice momenat, da u tom paklu oko sebe rezigniraš 
Gladan si, ne možeš da staneš, nema pogleda ne 
naprijed ni natrag, ni lijevo ni desno, Slijepo sli- 
jedimo onu prikazu pred nama, što si navukla na 
glavu crnu vreću i što bježi glavom bez obzira. Tu 
znade čovjek cijeniti, što je zdravo srce i jaka 
pluća, dobro čavlima potkovane cipele, Ne daš se 
opireš se svom snagom i boriš, da te ne stladaju 
nevidljive sile, što vrebaju na te, da te unište. Ho- 
ćeš da pobjediš i moraš da pobjediš ! 

: Kad smo pod nogama osjetili, da smo taj strmi 
dio puta sretno prošli, odahnemo s uzdisajem spa- 
šena čovjeka, što je dočekao sretnije časove, 
Eto nas na cesti, što vodi iz Tuka u Jasenak. Bod 
nici, što su gradili tu cestu, stisnuli se pod niskim 
krovom od granja i lišća, promočeni od kiše, duvaju 
u vatru i pokazuju nam nekih dvjesta metara uda- 
ljenu jelu, u koju je udarila strijela i koja je go- 
rjela kao baklja, Brzo smo se udobrovoljeli kod tih 
živih stvorova, u tom samotnom kraju, zbijali šale, 
kao da oko nas ne pljušti kiša i ne grmi paklenska 
tutnjava, Udomili se oko vatre i kod svakog jačeg 

vala vjetra i tutnjave gromova bili uvjereni, da će 
još danas zasjati nad nama sunce, 

A kad su poslije podne provirili kroz mokro dr- 
veće prvi zlatni traci, bili smo kao djeca u beza- 

zlenom ushitu i od sveg srca zapjevali pjesmu pla- 
 ninama, Novom snagom i poletnim duhom nasta“ 


vimo strasno uspon na Stijene, što se tako veli- 
čanstveno nadvile nad naše glave i ljeskale na 
suncu u čistom kristalnom zraku, što je mirisao 


po hladnom daždu, kao nanizani briljanti u bo- 


gatom djerdanu, 

Udjosmo u bijele dvorove golih i šiljatih stupova 
i hridi, izmedju njih guste, teško prohodne krške 
vrtače i guštare. Labirint dorskih i gotskih stupova 
bijelih kao alabaster, što se steru od Jasenka do 
Bitoraja u duljinu od više kilometara i u visinu od 
1335 metara! 

To su naše dolomitske vrleti! To su naše »Žinne« 
i »Finffingerspitze«, »Vajoletthiirme« i »Rosz- 
zihne« i bog ti znao, kako se sve zovu ona dolo- 
mitska čudovišta, što privlače radoznale putnike iz 
najudaljenijih krajeva zemlje. A u njihovim je 
škrapama i vrtačama bogatstvo flore, bogatstvo 


gorskog cvijeća, kite velikih bijelih runolista , ,. 


Evo nas na najvišem kamenu bijelog strmog cr- 
kvenog tornja, obasjani suncem što zapada, razdra« 
ani pjesmom divimo se veličajnom prizoru, što se 
pružio duž Velike i Male Kapele i po cijelom Gor- 
skom Kotaru, pa sve tamo do masivnog Velebita, 
čije se visoke glavice zrcalile u suncu, bijele i čiste 
kao kararski mramor, A tamo iza njega sakrio se 
sinji Jadran, — naše krasno široko more, što ćemo 
ga sutra pozdraviti, spuštajući se do njega šumskom 
cestom iz Jasenka u Novi. 

Po snijegu na Risnjak 


Ne zadovoljuje nas danas više da polazimo u 
planine i alpe samo ljeti, već polazimo s mnogo 
više odvažnosti i interesa i zimi u gorsku prirodu 
koja ne pozna ni sna ni mira, jer u njoj vlada a 
čan život i kretnja, Ulazimo i u borbu s njome, ali 
S poštovanjem i obožavanjem veličanstva i lista 
prirodnih sila, Dolazimo k njoj da izbjegnemo iz 
nesredjenog socijalnog i gospodarskog položaja 
svoje okoline, da u njoj i zimi potražimo radosti 
u životu, nove pojave, jake utiske i da dodjemo do 
novih ideja, 

Tamo, u visokim sniježnim gorama, pod čistim 
nebom i toplim suncem, na svježem zraku što 
omamljuje naša ćutila, čiji se vrhunci dosižu sa- 
mo fizičkim naporima i jakom voljom, — tamo se 
radjaju razmišljaji i osjeća kraljevski ponos u 
uzburkanim grudima. Tamo se osjeti jače, što je 
radost u visokoj prirodi, koja nas odes od 
civilizacije gradova i društva, što mehanizira 

cijeli naš život, dolazi se do istinske spoznaje 
što vrijede tolike ideologije u životu, a što Mlači 
ljubiti druga i žrtvovati se zanj. I što se više 
uspinjemo strmim obroncima i dolazimo bliže k 

\snijegu, to više osjećamo dah slobode i naša duša 
poprima sve jače nešto od njegove čistoće, Tu smo 


zadovoljni da postojimo i mislimo, spokojni bez 
mržnje i gordi u svome triumfu, I za to rado 


podnosimo gazeći visoki snijeg uz studen vjetar 
sve napore i nezgode i nestrpljivi smo, da pohi- 
timo cilju i nadjemo zadovoljstvo, zdravlje, mir i 
sreću, 

Ah! da znate kako su zimi otajstvene u hrvat- 
skom Kršu visoke i guste šume, okićene bijelim 
vijencima, snijegom zasute gorske doline i u 
njima slikovita sela u sunčanim danima duge zi- 
me! A kad se pod kraj zime znadu da uzmješaju 
u visokim sferama zračne struje, kad po više dana 
duva jaka bura, pada kiša sa snijegom i ledom, a 
po tom gusti snijeg pokri doline i gore, pa kad 
iza nevremena sine sunce i bura rasčisti nebo i 
zemlju, — dodjite tada i uvjerite se, kako se u 
tom našem planinskom kraju može doživiti mnogo 
šta neobična i čudna, Spoznat ćete vjeru u vla- 
stitu snagu i jakost ljudske volje, novu etiku u 
tom planinskom bijelom svijetu, koja mora da 
prevlada u kulturnom čovjeku, 

Dosadiše nam ljudi i konvencionalne spone 
svagdašnjeg života, pa se takvog jednog dana pod 
kraj zime pred više ljeta zaputismo petorica na 
bijeli Risnjak, našu najvišu i najljepšu zimsku 
Alpu. 

Nad Lokvama tek probijao jutarnji sumrak i 
jedva se raspoznavali bijeli krovovi malenih 
kućica, kad smo tiho i nečujno provezli se na 

saonicama, bez praporaca i hrzanja konja, po 
visokom snijegu, u Zelin, Negdje je odzvonilo na 
crkvenom tornju, radjao se bijeli dan i budili se 
ljudi u razasutim kućicama, iz kojih se kroz sni- 
ježne krovove vlačio plavi gusti dim. Prispjeli 
smo u Želin, u to malo gorsko seoce, Na rubu du- 
boke livade, što ju prosjeca cesta od Zelina u 
Crnilug i zatvaraju kose visokog Tisovca, stane- 
mo, da se spremimo na naš uspon. Livada se 
bijelila ko ledeno jezero, a iza jedne sirotne ku- 
ćice, što se snuždila kao ostavljeni galeb na obali 
tog jezera, u dubini samog neba, gdje se razila- 
zila jutarnja bijelo siva maglica, otvarao se veli- 
čajan prizor, U sunčanom ognju zasjale su bijele 
stijene masivnoga Risnjaka, što nam visok u ta- 
jinstvenoj šutnji prijeti svojim sniježnim usovima i 
strmim pećinama, Ali uzalud prijeti nama, koji pri- 
sluškujemo u razno doba godine kucajima u nje- 
govim titanskim bijelim žilama i ne plašimo se 
Popeti na njegova bijela krila, što ih širi kao ptica 
nad našim glavama! I što smo ti bliže, to je jači 
naš prkos i snaga, neutaživa izvedljivost, kakove 
ćemo saznati zagonetke u toj romantičnoj i mi- 
stičnoj bijeloj prirodi. Pogledam drugove. Kako 
smo iznenada postali nestrpljivi, jaki i brzi! Ka- 
kova je to sila u prirodi, kakova strast u nama, 
kakva svijetla vječna istina u ogromnoj ognjenoj 
ploči sunca što se uzdigla iza dalekih gora, pa 
nam pozlatila vedre i vesele obraze? 
Zalazimo isprva iz Zelina lakom uzbrdicom, 
prelazeći malene gorske livadice zasute visokim 

snijegom u gustu šumu duge kose pod ua 
Zaledjena kora snijega puca pod našim Papina 
Šutimo i u duhu pratimo smjer našeg puta, “u 
ga pokrio snijeg. Provlačimo se izmedju širo 4 
bukava, visokih jela i tamnih snijegom zeanat 
borova, Znoj curi niz lice, penjemo se naka po 
stopu, gazeći sve dublji snijeg, padamo na dii 
i mučno se dižemo. , Tu treba da si spokojan i 
hladnokrvan, da mirno podnašaš tegobe i * si 
vjeran drug, pripravan da pružiš ruku i izv prvi 
bljižnjega iz zapuha snijega, u koji je mače 4 
nije slijedio instinktivno stope svoga prednja , 
Izmjenjujemo se, tko će prvi da pravi stope s ida 
većoj strmini snijega, improvizirajuči nja < 
izmedju drveća, da _dohvatimo šumsku cestu, št 
vodi iz Crnogluga u Smrekovac. A. kad smo ju 
nakon tri sata hoda dosegli, onda je naš napor 
bio kao i bol, kad popusti, ne mislimo više . 
nju i radujemo se, da nas je najteži PbIJPtNRNIE 
jer hotimice zaboravljamo, da se sami obmanj 
Boga stabalja pomolilo se sunce jasno i po- 
mladjeno, nu slabo je grijalo u gustoj rai . 
visokog drveća. Mnogo puta stanemo da ga ne 
mo, ali nijedan ne malakše i ne sustane. _ oh 
voju ispod Medvedjih vrata prema srair 
postaje naš put sve teži i naporniji radi u i m 
snijega, što je napunio uvale i vrtače, «s < 
stimice dizao poput morskih valova. Zra pe o 
suh i svjež, davao nam krepčinu, da smo p 
se i padjajući do pojasa u snijeg, konačno sre 

dohvatili kuću na Smrekovcu, gdje se odmorismo 
nakon četiri sata mučnog hoda. | 

S nama je u društvu planinar u poodmakloj 
dobi, Divimo se njegovoj snazi i uzdržljivosti, Sa- 
znao u zadnji čas o našem polasku na Risnjak, 
došao noću na vlak bez torbe i bez zaire, jer nije 
u svojoj planinarskoj revnosti i strasti mogao pre- 
gorjeti, da ne podijeli s nama prekrasne užitke 
gorskog kraja, tegobe i napor zimskog puta. 1 
eto sada tolikim mirom u toj zimi, u visokom kra- 
skom gorju, kaleko od ljudskih nastamba, uči se 
s mladjima stradati, trpiti žedju i spoznati, da čo- 
vjek malo treba za se. I dok prosti materijalisti 
nazivlju počinke uz obiljni užitak hrane i pila 
najljepšim momentima njihove ture, on idealista 
zadovoljuje se s malim, kruži u zanosu okom po 
gorskoj krajini i potiče nas da skratimo odmor 
jer valja proći još za dana ogromnu sniježnu soku 
impozantnog Risnjaka, Živi primjer, kako se 
ličnost ne može nigdje da istakne tako energično 
1 svestrano, kao u gorama, 

pz Od Smrekovca prema Torbarovoj livadi, 
snijeg je na zapusima dosizao do prvih grana na 
bukvama, a na malenim proplancima sjao se po- 
put rastaljenog srebra, Sunce se diglo visoko i 
počelo malo grijati. Slijedimo stope prvoga u 
sipkom snijegu i veseli što nije na strminama za- 
ledjen, jer bi to uvečalo naš napor i oprez, da se 
ne odpuznemo u duboke doline iz koje vire oštre 
kamene hridi i strši drveće iz snijega. Nagledamo 
se široke panorame gorskog kraja, što ga u doli- 

nama pokrila bijela magla od Viševice do Bijelo- 
lasice i od Kleka sve do Zagrebačke gore. Na- 
jednom nas u toj gorskoj tišini potrese krik po- 


|  sljednjega druga, našega starine. 


__ Što se dogodilo? Nestao je ko da ga zemlja 
progutala, Povrate se brzo dvojica do njega, a iz 
udubine izmedju dva visoka kamena strše dvije 
čavlima potkovane noge. Zahvaljujući pravilnoj 
teži njegove omašne prirode, veselio se, da je 
ostao neozledjen, akoprem je pao naglavce. 


Usporuje nam uspon kržljava klekovina, što 
nam se u snijegu plete medju nogama, a kad do- 
djemo na Torbarovu livadu, ugledamo pred na- 
ma našu Alpu, našu Rjavinu pod Triglavom, vi- 
soke snijegom pokrite stijene Risnjaka, što lebde 
u zraku. Od livade do vrha strma, duboka po- 
njava zaledjenog snijega. Prvi drug siječe cepi- 
nom stope u zaledjenu koru. Slijedimo ga korak 
po korak u nestrpljivom iščekivanju, kad ćemo 
na vrh pod onu nagnutu Dvoržakovu liticu, što 
nam toliko prkosi, da ugledamo more, pozdra- 
vimo zemlju i nebo. A kad stignemo na rubove 
pećina, sa kojih je vjetar očistio snijeg, veremo 
se rukama i nogama i podcikujemo od veselja, 
ko će prvi na onu najvišu liticu, 

Tu smo na visini od tisuću pet sto dvadeset i 
osam metara! 

Naokolo mnoštvo bregova, što se kao crni 
otoci dižu iz magle. Tamo dolje more! Čitavi 
Kvarnerski zaljev u bijeloj prozračnoj maglici, 

kroz koju probija sunce i ljeska se na površini 
morskoj. U snijegu visoka Učka, a u bijele zi- 
dove palača Opatije i Lovrana uprlo sunce i 
blješti nam u oči. Pod nama riječka luka šumom 
jarbola, U more usjekli se svojim dugim krako- 
vima Krk i Cres, a duboko tamo dolje crna tru- 
pina Velebitskog gorja sa bijelim vrhuncima. Sje- 
tili smo se, da je jutros bila zima, a ovdje na 
vrhu ugrijalo sunce zrak, lahki, oživljujući, što 
nam duva s morske strane i uljuljao u san našeg 
dobričinu u poodmakloj dobi, što je rasprostro 
ogrtač na snijegu i nanj legao.., 


» +. Prošlo je već davno podne i sunce zapa- 
dalo k strani Učke i Sisola. Valja nam se rastati 
s ovim svijetom, što se modrim čistim zrakom 
dotiče samoga neba, Napjevali smo se, nadozivali 
puste bregove naokolo, radosni do obijesti spu- 
štamo se po našim stopama, kližući po snijegu 
padamo i badamo ruke i glavu u legene iglice 
prhkoga snijega. Povratimo se na Smrekovac po 
naše torbe i odavde prteći se opet visokim za- 
pusima, dižemo se na prevalu Medvjedjih vrata 
što nam se tako impozatno otvaraju svojim im 
menim stijenama, regbi na dohvat ruke, Žurimo 


se da za tri sata hoda dodjemo do Jelenja i do 
noći k moru, 


Sto se dublje spuštamo tom šumskom cestom 
u zavojima, to više ulazimo u proljeće, a rasta- 
ljeni snijeg pretvara se na cesti u malena jezera, 
Ostavljamo Jelenje i žurimo se širokom čistom 

Lujzinskom cestom prema Kamenjaku i Grobni- 
čkom polju. Ne osjećamo umora, veseli smo, zbi- 
jamo šale i uživamo u prekrasnim prizorima. 


Sav zapad iza Učke žario se prekrasnim va- 
trenim bojama, što su prelazile u ljubičastu, dok 
nisu utonule u tamno sive boje sumračja večer- 
njega neba. Gledaš, dugo gledaš i teško se opra- 
štaš od umirućeg sunca, kao da nestaje s njime 
i naše sreće, Naokolo po krškim brdinama i na 
okrajcima dugog Grobničkog polja, izmedju Ka- 
menjaka i Obruča, dizao se iz dolina i uvala 
mrak, a za njime spuštala se tiha noć, 


Zastali smo u Sobolu, da večeramo u jednoj 
gostionici, gdje se plesalo i pjevalo uz harmoniku 
i još iste noći nastavili put na Sušak, kamo do- 
djosmo po ponoći, A putem po čistoj noći već po 
nešto umorni od tolikog hoda u jednom danu, šu- 
timo i podajemo se svojim mislima o našem pre- 
lazu preko Risnjaka k moru u jednome danu, svra- 
ćamo poglede u tamno čisto nebo posuto zvijezdi- 
cama. Ah! imadu li one dušu, imade li života Mars, 
Saturn, Jupiter i tolike druge, što kao zapaljeni 
krijesovi titraju u dubinama svemira? One nas pri- 
vlače magičnom silom i strepimo pred najvišim pi- 
tanjima svemirske beskrajnosti, koje nam ne može 
da protumači ni Kopernikov sistem, ni ičiji um. 
I svaki od nas ćuti u duši neku tajnu, koju je ne- 
moguće razriješiti, u koju je nemoguće gledati 
kao ni u sunce, tajnu smrti i budućeg života, U 
ekstazi najvećeg zanosa, rado navrnemo svoju 

misao u filozofiranje, jer se u idealnoj duši pla- 
ninara, sve što priroda pruža lijepa, dobra, velika 
i tajinstvena, odrazuje jače i dublje, nego li u duši 
onih, što najljepše dane u životu prospavaju i ne 
vide ljepote neizmjerne prirode. On osjeća i raz- 


mišlja u isto vrijeme, a razmišlja samo za to, da 
još bolje osjeća. 

Na Velikom Zvonaru 
(Na Grossglockneru 3798 m). 


Uporedo s modernom civilizacijom, koja oda- 
lečuje čovjeka od prirode, razvija se i širi či- 
tavom Evropom turistički duh, koji povraća čo- 
vjeka k prirodi. Što više prodire kultura u široke 
$radjanske slojeve to se zapaža sve veća težnja, 
da se polazi u prirodu, u gore, u alpe. Čovjek 
žuri, hiti u prirodu, da primi od nje nove dojmo- 
ve i misli i da se s njima vrati na kulturni rad. 
Nema danas više tih pogibelji, tih grozota, koje 
bi odvratile kulturnoga čovjeka na putu u visoke 
gore, na ledenike, na strme visoke ponore, oštre 
grebene i kamene stijene. Bojazan zamjenio je 
prezir smrti, strah je svladala silna provala vo- 
lje, koja je pobjedila grandiozne Alpe i njihove 
ledenike, što ih ovijaju kao veličanstveni bijeli 
valovi. 

... Tko samo jedan dan proboravi u ljetnim 
mjesecima na Glocknerovoj kući (2143 m) do koje 
se uspinje u zavojima cesta u visinu od 850 m, 
iz malenog ubavog tirolskog sela Heiligenbluta, 
snebivat će se od čuda, kako njome dolaze sto- 
tine i stotine turista i nestrpljivo iščekuju, kad li 

će ugledati silne ledenike Glocknerove, o kojima 
toliko pričaju, Dolaze i odlaze bogataši i siromasi, 
tvornički radnici i sveučilišni profesori, teškim 
torbama na ledjima, omotani užetima, cepinima u 
ruci, Ostavili su svoj dnevni fizički i duševni po- 
sao i dolaze na mnogo teži rad, što umara tijelo 
do ugodne umornosti. Gledajući ih kolikom tež- 
njom hrle u slobodnu alpinsku prirodu, da se u 
njoj preporode i osvježe, shvaćaš kako plani- 
narstvo sa individualno psihološke strane uzgaja 
čovjeka do spoznanja i izražavanja sebe samoga, 
tražeći u prirodi novih osnova i smjerova svojoj 
misli, 

Bilo je koncem kolovoza, jednoga dana pod 
večer, kad je hladni sjevernjak rasčistio magle 
oko visokih bregova, nad kojima je čitavi dan 
sniježilo, Duga povorka turista pomicala se do 
druge planinske kuće na uzvisini Franje Josipa 
(2422 m). Iz sve prozirnije magle pomalo se uka- 
Zivale čiste bijele visoke gore sa finim kontura- 
ma i čudnim oblicima njihovih vrhunaca. Kolika 
daljina dijeli te gore od neba?.,, S njih se ruše 
u doline široke ledene rijeke. Vrhunci i ledenici 
obasjani su ružičastim sunčanim svijetlom, Pred 
kućom sgrču se planinari svih narodnosti, ponaj- 
više Bavarci i Sasi, da se nadive tim slikama. 
Bregovi, ledenici i magla što se brzo pomicala, 
sve je to najednom veselo oživjelo, ljeskajući se 
u crvenilu zapadajućeg sunca, u svim nijansama, 
od najfinije ružičaste, do tamno grimizne boje. 
Veliki i Mali Glockner, Johanisberg, Teufelskam, 

VELIKI ZVONAR 





Borenkoptf, mijenjali su svoju bijelu boju, u ruži- 
častu, modru, ljubičastu i zelenu... Kakova har- 
monija boja! Harmonija nama smrtnicima nepo- 
znata!,,, 

Hladan vjetar sa ledenika Pasterce natjerao 
je sve turiste u kuću, gdje se zgrtali oko tople 
peći. Tu je započela planinarska burza, Oko če- 
trdeset njih pregovara sa vodićima za sutrašnji 
uspon na Glockner.,, 

Čitavu noć hujila je bura, tresla prozorima i 
uljulala u duboki san planinsku kuću. Bilo je u cik 
zore, kad nas se ipak našlo dvanaest turista i 
četiri vodića, što smo se usmjelili poći na Glo- 
ckner, akoprem je oblačno jutro nagovještalo ki- 
šovit, tmuran dan, Prelazimo Pasterca ledenik, 
što svojim otvorenim paralelnim pukotinama i 
prugama sliči izrovanom bijelom polju. Preska- 
kujemo korita ledene vode, koja poput potočiča 
teče ledenikom do prve ledenjače pukotine du- 
boke i do 50 metara, u koju je neugodan pogled, 
i u kakove se već dosta neopreznih ljudi strova- 
lilo. Na drugoj obali Pasterce prelazi se na strmu 
pećinu. Po njoj se penje izmedju kamenja, po ru- 
bovima i žljebovima čitavi sat sve do velikog 
ledenika Hofmanovog. Tu nam vodići stave na- 
noge željezne dereze i svežu nas o sebe dugim 
užetima, a na oči stavimo tamne naočale.., 

Vjetar brije, od časa do časa padaju mrvice 
ledene kiše, a poslije gusti snijeg. Uspinjemo se 
polagano i oprezno po strmom ogromnom lede- 
niku, koji se preko odrezane pećine kao široki 


7 Sa planina i gora 97 





h 
, 


smrzli slap ruši na Pastercu, Pun je dubokih pu- 
kotina zasutih sviježim snijegom, Prelazimo ne- 
prestano se uspinjući, sniježne mostove nad gu- 
durama ledenika prema Hohenwartovoj usjeklini 
1 nastavimo smjerom prema grebenu Salma na 
Adlersruhe (3465 m). Neugodan greben, Na njemu 
vise naslage smrznutoga snijega, što se usljed vje- 
tra nagibao spram nas. Vodići oprezno obilaze 
sniježne strehe, da nas izvedu na golu pećinu 
s koje je bura očistila snijeg. Zrak je bivao iL 
jedji, zima sve oštrija. Neki drugovi usporuju ko- 
rake i zaostaju u snijegu, pa opet nastave meha- 
nički, odmjerenim korakom za stopama svojih 
vodića, U visini smo od kojih 3.300 metara, Vje- 
tar trga i mota magle nad našim glavama, probi- 
jaju sunčani traci, upiru u naše obraze, rastapaju 
na površini snijeg i led,., Netko povikne, da je 
kuća na vidiku.,, Bože moj, tko je tu kuću po- 
digao ovdje na malenom plateau ove strme i 
vratolomne pećine od 3465 metara! Koja silna lju- 
bav za te gore i volja, mnogima i mnogima u do- 
linama nepoznata/ Koliki idealizam, koja vjera i 
koja misaol.., Sva je zaledjena, s nje vise de- 
bele sige leda, što ih otapa žarko sunce. U njoj 
može da prenoći do sedamdeset ljudi. Tu nadjo- 
smo dva turista, što čekaju lijepo vrijeme, da se 
popnu na vrh i jednoga, što već četiri dana leži 
u vručici i traži lječničku pomoć, 

i Vjetar neprestano trga maglu i na mahove 
vide se tornjevi i grebeni Dolomita, bijeli Joha- 
nisberg i duboko dolje impozantni ledenik Pa- 

sterca, Za čas opet dolaze magle i iz nje padaju 
zrnca ledene kiše... 

U zoru drugoga dana u kući Adlersruhe ustaju 
planinari, cvokoću od zime, konvulzivno hodaju 
od sobe do kuhinje, izlaze pred kuću, govore o 
promjeni vremena, o poteškoćama, što će ih snaći 
na prelazu od Maloga na Veliki Glockner usljed 
visokog zaledjenog snijega. Danilo se, kad je po- 
vorka povezana užetima o vodiće pošla na vrh. 
Korak po korak stupamo jedan za drugim tiho 
bez riječi po visokom snijegu, upiruči poglede 
u stope naših vodića. Neko vrijeme idemo po 
snijegu bolje, no što smo se nadali. Dodjemo pod 
pećinu strmu 45 stupanja, punu snijega, Neki ne- 
mir udje u sve nas. Prvi se vodić muči kod uspo- 
na, praveći nam duboke stope u snijegu, što je 
pokrio željezne žice, koje bi nam pomogle kod 
uspona, Strašan greben Maloga Glocknera, s je- 
dne i druge strane oštro odrezan, Samo je za 
onoga, koji je potpunoma prost od vrtoglavice, 
Vjetar trga s nama poput velikih valova, hoće 
da nas strovali niz strašne dubine. Kako je u 
takvim časovima različit sud i osjećaj u ljudima. 
Jednome je užasno i teško, drugi prolazi mirno 
za vodićem i spušta se mehanički na sedlo, što 
veže oba Glocknera. 

Sedlo je zatrpano visokim snijegom, što se na- 
krivio na jednu stranu, 

Prelazi prvi vodić i oprezno udara u snijeg sto- 
pe, što se mrvi pod njegovi mnogama i u malenim 
kuglama kotrlja niz strminu, S lijeve i desne stra- 

ne zijevaju više stotina metara duboki ponori 
Samo jedan neoprezan korak na tom 50 cm ško. 
kom, a osam do deset metara dugom prelazu pre- 
ko sedla i propast je neizbježiva!,.. 


Još deset časaka, tješe nas vodići i bit ćemo 
na vrhu. Osjećamo, kako se kroz redju maglu pro- 
bijamo sve više izvoru svijetla, a kad ugledamo 
pred sobom na vrhu veliki željezni krst, obuze 
nas neizreciva radost, da smo se svela popeli 
na sam vrh Glocknera, na 3798 metara! Tisuću 
metara više od našeg orijaša Triglava! 


Svi se radujemo kao braća, ne pitamo koje smo 
narodnosti, koje vjere, svi smo jednako gordi u 
našemu triumfu, Tu ne dolaze oni, kojima manjka 
gane snage, koji nemaju spoznaju vlastite vo- 
ink oja nas čini presretnima, kad dodjemo do 

Pod nama silno rastrgane stijene ruše se u 
vrtoglavoj, jezovitoj strmini u dubinu, ruše se le- 
deni plazovi u doline. Neograničena tajinstvenost 
ovdje visoko gore budi u nama nove zagonetke 
na koje nismo nikada pomišljali. Zar ovaj htst 
na vrhu razjašnjuje naše bivstvovanje? Zar ovaj 
veličanstveni simbol, što ga postaviše ovdje “a 
prosti seljaci iz dolina, imade svrhu, da IH 
čovjeku poništi ideal, da u visinama osudjuje ono 
što ne može razjasniti razum, da živi u harnjobiji 
sa nerazjašnjenim? Da traži u tome sudjelovanje 
čovječje volje i božanskoga uredjenja!,., Iz tih 

misli trgnu nas otvoreni na čas vidici na Mitmo- 

latu, Monte Cristallo, Tri cine i što bi okom tre- 
nuo nestane ove grandiozne panorame... 


Sve jači vjetar, što prelazi u jaku buru tjera 
nas sa ove točke kod samoga neba. Pogledam još 
jednom prema Pasterci, Duboke stijene groze se 
svakome, da će ga smrviti, ko bi se usudio k nji- 
ma, široki orijaški ledenici na sve strane ruše se 
duboko... Bože moj svuda naokolo Silno!... Pu- 
stol... Duboko! ...i Veličanstveno! 


Obavije nas grdni oblak magle, ko preporo- 
djeni, mirno korak po korak silazimo i vraćamo 
se po našim stopama do kuće na Adlersruhu. 
Minula nas svaka bojazan, ni sama smrt nije nam 
više ništa strašna... Što to učini gora iz nezna- 


noga crva iz onih tamnih dubokih dolina... 


... Kad je pala noć izadjem na drvenu ve- 
randu kuće na Adlersruhu. Magle se spuštale u 
crnu dolinu i zastrle ljudski rod, Iz zvijezdama 
posutoga neba pala je jedna zvijezda i njezina 
svjetla točka zaustavila se u tamnome svemiru. 
Misao leti od zvijezde do zvijezde, mašta se raz- 
vija, hoće da me svlada neka tiha melankolija, 
nostalgija, što li? Borim se s uvjerenjem, da se ne 
može živjeti samo mišljenjem i maštanjem. Hoće 
se volje i odlučnosti, Hoće se ideala, koje odkri- 
vamo u visokim gorama, koji su mnogo bljiže ži- 
votu i koji mu mogu dati viši smisao, Za takove 
ideale hoće se vjere u vlastitu snagu, u moć svoje 
volje, dobre volje, kojom će svladati i najteže 
puteve... 

Klek 


Jeste li kada putujući zimi mimo Ogulina ba- 
cili pogled na sam Klek, kad mu snježni zameti 
posakriju goleti, pećine i guštare? Kada britki 
sjevero-istočnjak uljulja u dugi zimski san goro- 
stasa Kraljevića Marka i pokrije ga snježnim va- 
lovjem do dva metra visokim? Kada silne snježne 
plohe i svjetlo siva zimska maglica izmjene sliku 
pri prasivjejk naše planine? Tada je on sličan 

pi težih prilaza, koja traži ustrajno svladavanje 
napora i čvrstu volju u planinara, koji hoće da 
omjeri svoje sile za još veći i teži zadatak, Tada 
je on jedna impozantna gora Gorskoga kotara! A 
na njoj od podnožja do vrha obilje zimskih čara i 
divota, prepuna novih utisaka i poezije veličan- 
stvene prirode, što se širom gorskog kraja preli- 
ća kao uzburkano more u silnim sukrašina bije, 
obio što blješti na suncu kao samo biserje 

dje ajd jednog zimskog jutra mjeseca fe- 

uara, kad smo još za debele tame gazili prhki 
snijeg na cesti, što vodi od Ogulina preko kame- 
noga mosta na Dobri u Musulin potok, kraj zime 
od nekih 7 stupanja ispod ništice, Sa siejEna za- 

pada duvao nam u lice lagani jutarnji vjetrić, što 
je štipao za lice, Prečac, što sječe cestu nedaleko 
mosta do onog puteljka, kojim seljaci skraćuju 
put u Musulin, a koji planinare vodi na strmu 
livadu na zapadnoj klekovskoj kosi, bio je sav za- 
sut debelim snijegom, u kojemu smo slijedili tra- 
gove zamrznutih stopa seljaka, koji ovuda polaze 
u Musulin i Jasenak. Duboka uvala, što nas dije- 
lila od Kleka, bila je gotovo zasuta snijegom, iz 
kojega je provirivalo golo Sranje guštare i ljesko- 
vine. Mučno smo prtili snijeg na onoj strmoj li- 
vadi zapadne klekovske kose, koji je na mjestima 
i zapusima sizao i dva metra visoko. Na vrhu str- 
me livade, gdje ljeti zakreće planinarski put u 
hladovitu bukovu šumu dosizao je snijeg do prvih 
grana na drveću. Ovdje nam se ukažu visoke i 
strme klekovske stijene, što se gotovo na dohvat 
ruke tako impozantno dižu i ruše pune snijega u 
svojim škrapama i pukotinama, a koji je na nji- 
hovim vrhovima visio u debelim zamrznutim stre- 
hama. 

što smo više skretali na sjevernu stranu ko- 
se, bivao je snijeg tvrdji i imao je ledenu koru, 
koja nas je držala na površini, te nismo trebali 
izvlačiti nogu iz snježnih jama kao do sada. Mje- 
stimice bili su zapusi tako visoki, da smo ih 
morali obilaziti, gubeći pri tome visinu, 

Tko je bio ljeti na Kleku, sjetit će se, kako 
put vodi laganom strminom i rubom zapadne kose 
kroz šumu, pa poslije vrhom strmog šumskog pro“ 
planka, onda kamenom stazicom ispod pećina, 

dok ne zakrene lijevo nešto strmije uz podnožj 
Kasa sjeverne klekovske stijene stepenicama do 
rekon sa crnom zemljom, prolazeći prije kroz 
: ih a , pećini od par metara visine, a odavde 
* amenoga travnika do na sam vrh. Taj ci- 
a put bio je zasut snijegom, što se čvrsto pri- 
jubio uz kamenje i pećine, : 
Bože moj, nas tri neznatna stvora u toj osami 
i sniježnoj pustinji, gdje na daleko i široko nem 
živog stvora! Gdje možemo jednim mahom da zi 
mpsmo žrtve ove veličanstvene zimske mia 
, O se survaju na nas ledene strehe, što vise jad 
glavama na strmim pećinama, ako se odvale od 
snage leda pećine i kamenje, što se naokolo di 
zalo u grandiozne bedeme, što obuhvaćaju nin 
Klekovski masiv! I ova tri neznatna komarca * 
toj beskrajnoj gorskoj pučini, dozvolila su si uži- 
tak, da se nadive ovim veličajnim prizorima, što 
ih stvara, ruši i diže nepoznata nam endgati što 
pokreće svemirom! Dive se kako se Psa Ba 
diže klekovska sjeverna stijena, uz koju se Kao 
prirasla ogromna masa strmog snijega, Nema i 
PLATOA alen inama, ni onoj strmoj sipini, što 
ka S roni u dubinu, strmu i široku, ispletenu 
nim golim debljima bukava i omorika, koj 
reko bi, imade dno u samome crnome otiklu 7 
Vjetar Piri bez odmora, a magla bina sve 
prozirnijom i to nam vraća na mahove izgubljenu 
čeznju, da se dovinemo samog vrha, Uspi a nj 
po snijegu pod okomitom Bi danih se adslkh : 
prelaz preko malenoga žljebića do na onaj o 


104 





nik sa crnom zemljom nedaleko samog vrha, bio 
je najmučniji dio našeg puta. Sam travnik pod 
vrhom bio je jedna debela ledena ploha, koju 
smo bez većeg napora brzo prešli, držeći se nje- 
zine sredine, da ne stanemo na snježne strehe, 
koje su nam dolje tako impozantno visile visoko 
nad glavama. Uz više opreza na uskom rubu 
kratkoga grebena, kao i na prelazu odavde na 
Klekovski vrh, kuda se je previo tvrdi snijeg, do- 
hvatili smo brzo vrh Kleka bez pogibelji i straha. 


Stojimo u snijegu na samom vrhu Kleka. Po- 
gledam na sat, trebali smo od Ogulina punih šest 
sati, za taj ljeti tako lagani, lijepo izvedeni put, 
koji prevališ za najdulje tri sata. Ledeni je vjetar 
neprestano lagano pirio, gonio nas i nad nama bi- 
jele prozirne magle, kroz čije bi nas raspukline 
obasjali traci podnevnoga sunca, Dolinom Dobre 
polagano se pomiču valovi bijele magle, što nam 
zastrla pogled na Ogulin i okolicu. Na čas otvorio 
bi se vidik na zapadnu i sjevernu stranu Velike 
Kapele, gdje su iz uzburkanog mora provirili vr- 
hovi Bjelolasice, bijele hridi Samarskih i Bijelih 
Stijena, što se kao zlatne ploče blještile na suncu. 
Pod nama naokolo samog vrha strmo se i duboko 
ruše gromadne litice u ponore, prepune snijega i 
ledenih siga. — Čarobno i Krasno! 


Izvlačimo iz snijega sad jednu sad drugu pro- 
zeblu nogu i nemamo kuda da sjednemo. Zima 
nam neda da dulje ostanemo ovdje i da dočekamo 
čisti vidik, dok se ova magla digne, koju vjetar 

tjera mimo naših smrznutih obraza, tjerajući 
podjedno i nas iz carstva magle i vjetrova. 

Silaz po našim utrtim stopama nije bio na- 
poran i unio je u nas veselo raspoloženje, kad smo 
zapadali do pojasa u snijeg i jedan drugome po- 
magali izvlačiti se iz njega. Cijeli put do kame- 
noga mosta na Dobri išli smo našim stopama, pri- 
kraćivali si put klizanjem po strmim livadama, te 
smo oko četiri sata po podne bili već u gostio- 
nici kod mosta, gdje smo se otopili. Krčmar i ne- 
koliko seljaka krstili se od čuda, što smo tražili 
na Kleku u toj zimi, kad nismo lovci i svaki je 
od njih znao da priča o nesrećama u svojoj poro- 
dici, što su ih nanijele vještice sa Kleka, o vucima 
i medvjedima i šta ja znam o čemu sve.., 

Još iste večeri sjedili smo u vlaku i govorili o 
našem usponu na Klek, Osokoljeni uspjehom stva- 
rali osnove za zimski polazak na Risnjak, Više- 
vicu i Medvedjak, Poslije ove ture, svaki je od 
nas osjećao, da je postao drugi čovjek, kao što to 
osjeća malo ne svaki planinar, koji se prvi put 
uspne na Triglav, ili bilo na koju Alpu, Srdačnost 
i iskreno drugarstvo medju nama vezalo se jače 
i nije bilo ničesa, što bi nas u tim sretnim časo- 
vima razdvojilo, A kad je pala noć i nebo se pro- 
sulo zvijezdicama, zima je postala kruća, sjedili 
smo u kutevima ugrijanog vagona i drijemali svla- 
dani naporom toga dana. U duhu pratili naš put 
i naše stope u tom zimskom carstvu prekrasnih 
planina, U mislima smo gledali, kako se kidaju 
teške oblačine, a probija ih topli sunčani smješak. 

Kako proljetni lahor treperi raspucanim aca 
a po brežuljcima ozvanjaju odjeci motike uz 1 
nju pjesme. Kako se budi proljeće i život, I » 
pjesma probudila je iz dugog zimskoj sna orija : 
Kraljevića Marka, diže junačko čelo, da oh oy 
na sve strane diljem ove krasne zemlje i ko , 
pita, da li jošte živu naraštaji istih običaja, ist 
srdaca, da li jošte bije u njima samopouzdanje u 
vlastitu snagu i ljubav za slobodu ove široke i 
prekrasne zemlje. Hoće li doći opet i ie 
proljeća veseli i junački sinovi te Koma re vd ' 
vrha njegovog vedrog čela pozdrave do _ 
brda rijeke i potoke, sela i gradove naše lijepe 


domovine! 

